
mulţumesc tuturor rudelor mele şi tuturor prietenilor mei 
care m-au îndrumat şi m-au ajutat în elaborarea acestei 
cărți. 


“Am obligaţia morală să restitui şi să contribui la 
creşterea nivelului de educaţie şi de cultură a neamului 
care m-a creat”. 


Bogdan Petriceicu Haşdeu 

I. Scopul cărții 


Prezenta carte este o carte de învățătură ştiinţifică 
destinată să-i ajute pe oamenii chinuiți de anumite boli, 
să-i facă să ințeleagă cauza unor boli şi căile posibile de 
vindecare şi de menținere a sănătăţii. 

Omul normal acționează pentru supravieţuire şi 
pentru perfecționare. 

M-a interesat foarte mult să aflu cauzele greutăților 
şi suferințelor oamenilor, pe care le-am înfruntat şi eu. La 
multe din ele am aflat cauzele şi căile pentru evitarea lor. 

Drept mulţumire pentru binefacerile primite de la 
Divinitate, am considerat că sunt datoare să comunic şi 
celorlalți oameni căile prin care pot evita necazurile, 
suferinţele şi bolile, pentru a trăi sănătoşi şi fericiți. 

Savanţii au cercetat, au descoperit şi au scris cărți 
despre organismul uman şi funcţionarea lui. Teoretic 
problema sănătății este rezolvată. 

Din tratatele ştiinţifice am extras ideile necesare 
menţinerii sănătăţii şi le-am prezentat pe înţelesul 
începătorilor. Cel care va citi cărțile mele (Narih Ivone 19) 
poate deveni utilizatorul informat al propriului corp şi va 
şti cum să-şi menţină sănătatea. 


II. Explicarea titlului cărţii 


Titlul cărţii este format din două cuvinte: jocul şi 
sarea. 

Jocul este o acţiune destinată destinderii şi de 
eliberare de sub încordare şi stres, acumulate în timpul 


învăţării şi a muncii. Scopul jocului este relaxarea fizică şi 
psihică. 

Pentru destindere prin joc, se utilizează şi unele 
obiecte, mai frecvent mingea. 

Jocul necesită responsabilitate numai pentru 
evitarea unor accidente prin lovire sau prin cădere. 

Sarea, în această carte, se referă la substanța 
chimică denumită clorură de sodiu, cu formula chimică 
NaCl, utilizată în alimentație. Această sare se găseşte în 
natură în componența scoarței terestre, ca rocă, numită 
sare gemă. Se mai găseşte dizolvată în apa mărilor şi 
oceanelor. 

Sarea este o substanță indispensabilă vieții omului 
şi altor mamifere. 

Titlul cărții asociază două noțiuni: sarea, o 
substanță indispensabilă vieţii şi jocul, o acţiune fără 
responsabilitate, o joacă manifestată de unii oameni faţă 
de necesitatea sării în alimentaţie. 

Văcuţelor, vouă cine v-a recomandat să lingeţi 
sare? Instinctul pentru conservare adânc înscris în 
subconştient? 


E a Rt ee 2 S S: A 
În carte am prezentat concepţia unor autori despre 
consumul de sare şi despre rolul sării în organismul uman. 
Am prezentat şi experienţe personale ale consumului de 
sare şi efectele obţinute, în urma cărora consider că sarea 


reprezintă o pastilă miraculoasă a toate vindecătoare. 
III. Cauza bolilor şi evitarea îmbolnăvirilor 


Orice boală este rezultatul unei erori (mentale, 
spirituale sau a vieții fizice) care conduce la dezechilibrul 
proceselor biochimice din corp. Pentru evitarea bolilor 
trebuie schimbat stilul de viaţă. 

Până la Hipocrate (citat de dr. H. G. Bieler, 4), 
omul primitiv a crezut că boala este cauzată de demonii 
intraţi în corpul său. Hipocrate a negat magia, superstiția 
şi demonologia din medicina oficială. A negat-o, dar nu a 
eliminat-o, aceasta a rămas activă în zona energetică 
invizibilă. 

În anul 2016, Dan Ion Brinkley şi Kathrin Brinkley 
(5) scriau că: în lumea de dincolo (n.a. lumea invizibilă a 

sufletelor desprinse de trup după moarte) există un loc 
cenuşiu pentru purificarea lumii cenuşii (n.a. a sufletelor 
care au păcătuit în viaţa de pe pământ). Surplusul din 
lumea cenuşie a început să se scurgă spre lumea noastră şi 
se ataşează de oamenii vii (n.a. cu ajutorul unor dogme 
religioase, vezi cartea Războiul cu întunericul de Narih 
Ivone 19). 

Fenomenul ar putea fi o explicaţie a: 

- tendinței spre deprimare şi autodistrugere la 

adolescenţi, 

- experimentele cu droguri şi alcool, 

- numărul de sinucideri în creştere. 

Autorii Dan Ion Brinkley şi Kathryn Brinkley (5) 
recomandă iubirea divină, optimismul, voia bună şi râsul. 

Gândirea omului crează calitatea vieţii pe care o 
trăieşte aici şi dincolo. 

Gândurile, cuvintele şi faptele noastre afectează 
întreaga omenire. 

Joseph Murphy (18) consideră că boala intră în 
corpul fizic prin gândire, iniţial având loc o deformare, o 
deteriorare a aurei energetice, o apariție a unei zone 
umbrite, a unor pete cenuşii, a unor energii negative în 
aura luminoasă a corpului uman. 

Pentru vindecare, energiile negative trebuie şi pot 
fi scoase din aura omului bolnav, prin următoarele acţiuni: 

- surgere în pământ, cu ajutorul mersului descult pe 

iarbă şi îmbrăţişarea copacilor; 

- un vindecător, un terapeut, un om sănătos care să 
le extragă din aura omului bolnav. 

- cu ajutorul cristalelor (Dan Sercu (24) a 
demonstrat că energiile negative pot fi extrase din corpul 
omului bolnav). 


Cristalele sunt forme de lumină (o parte din lumina 
solară care întreţine viața pe pământ). Cristalele facilitează 
accesul luminii (a energiei vitale) în aura omului. 

În istoria omenirii, cristalele erau folosite pentru 
stocarea şi generarea energiei necesare localităţilor, pentru 
desfăşurarea vieţii cotidiene. 

Locuitorii Atlantidei foloseau cristalele pentru: 

- canalizarea şi folosirea forţelor cosmice; 

- înglobarea şi stocarea luminii; 

- comunicarea cu înaintaşii lor şi cu alte civilizaţii 

dezvoltate din imensitatea Universului. 

Cu energia stocată în cristale puneau în mişcare 
mijloacele de transport, iluminau localitățile noaptea, 
modificau vremea (clima) etc. 

Distrugerea continentului Atlantida a fost efectul 
utilizării abuzive a cunoştinţelor sacre şi folosirea lor 
incorectă pentru scopuri egocentrice, a unor forţe 
înspăimântătoare. 

Acum cristalele de cuarţ se folosesc în 
electrotehnică, rubinul în laser. 

Cristalele pot absorbi vibraţiile de suferință şi 
energiile negative ale bolnavului. După folosire, energiile 
negative sunt extrase din cristale prin curăţarea lor. 

Curăţarea cristalelor se realizează prin următoarele 
procedee: 

- se ţin 15 minute sub apă curgătoare; 

- se ţin o noapte în apă sărată sau în sare marină. 

După utilizarea pentru purificarea cristalelor, apa 
sărată sau sarea marină nu se mai refolosesc. 

Sarea este a doua treaptă în extragerea energiilor 
negative din oamenii bolnavi. 

Eu am constatat că sarea poate extrage direct 
energiile negative din aura energetică a omului bolnav. 


Și apa curgătoare poate extrage direct energiile 
negative din aura energetică a omului bolnav. 

Omul are la dispoziţie două posibilități de 
vindecare: 

- să facă duş cu apă, în special cu apă rece, timp de 

3 minute. 

- să folosească sarea pentru vindecare. 

Tehnica este foarte simplă. Se cumpără o pungă cu sare 
gemă  mărunțită  neiodată, pentru murături. Se 
confecționează o pungă din pânză deasă de bumbac, in sau 
cânepă, cu dimensiuni de circa 20 x 30 centimetri, se cos 
marginile la maşina de cusut, lăsând liberă doar o margine 
de 20 de cm, pentru introdus sarea. Sarea se toarnă într- 
un ceaun de tuci (cel pentru preparat mămăliga), ceaunul 
în care s-a turnat sarea se încălzeşte timp de 10 minute la 
aragaz, pe flacără, amestecând sarea, din când în când. 
Sarea fierbinte se toarnă în punga de pânză şi se leagă 
strâns, ca să nu se împrăştie. Punga cu sarea fierbinte se 
înfăşoară într-un prosop împăturit, astfel încăt la suprafaţă 
să fie doar călduţ, să nu frigă şi se aşează lângă locul 
bolnav al omului, care trebuie să stea intins în pat. Cu 
punga cu sare lângă corp, bolnavul adoarme şi se scoală 
sănătos. La cap nu se pun comprese calde. Se pot face 
doar inhalaţii. 

Sarea utilizată nu se aruncă. Poate fi refolosită, 
după o nouă încălzire, până la înfierbântare, în ceaun, la 
flacără, pe aragaz. Focul purifică sarea de orice energii 
negative. 

Doctorul Henry G. Bieler (4) scrie că sarea a fost 
utilizată ca un puternic remediu terapeutic. 

Şi acum oamenii merg în concediu, în stațiuni 
balneare, la tratament cu băi în ape sărate. Am prezentat 


10 


câteva experienţe făcute de mine cu băi în apele sărate în 
câteva staţiuni. 

Doctorul Henry G. Bieler (4) consideră că bolile 
pot fi provocate prin: 

- infectare cu viruşi, bacterii sau alte fiinţe vii, 

invizibile cu ochiul liber, care pătrund în corp; 

-  degenerarea produsă de substanțele toxice 

introduse în corp, odată cu aerul, apa şi hrana sau 

de substanţele rezultate din excesul de alimente 

ingerate peste capacitatea de metabolizare a 

organismului uman şi peste capacitatea de 

evacuare a deşeurilor din organismul uman. 

Rudolph Virchow (citat de dr. H. G. Bieler 4) 
consideră că orice boală este o boală a celulelor din 
componenţa corpului. Organismul uman este comparat cu 
o ţară a cărei locuitori ar fi celulele. Boala ar fi un război 
al locuitorilor, al celulelor, război provocat de acţiunea 
forţelor inamice venite din exterior. 

Dr. Hans Seyle (citat de dr. H. G. Bieler 4) 
consideră că boala este o luptă pentru redobândirea 
sănătăţii. Durerea este un avertisment dat omului, pentru 
a-l obliga să accepte repaosul necesar vindecării. 

Doctorul Sir James Mackenzie (citat de dr. H. G. 
Bieler 4) a ajuns la următoarele concluzii: 

- bolile sunt rezultatul unui proces de saturare cu 

toxine a organismului uman; 

- cauzele principale ale bolilor sunt stilul de viaţă 

al omului, modul de a trăi, de a gândi şi de a se 

alimenta; 

- acelaşi tip de toxine se pot depozita în diverse 

locuri ale organismului uman, provocând boli, de 

exemplu, în articulaţii - artrită, în ficat - hepatită, în 

rinichi - nefrită, în piele - dermatită, în pancreas - 

diabetul, în creier - nebunia. 

Bolile inimii sunt rezultatul perturbaţiilor chimice 
din organismul uman. 

Dr. H. G. Bieler (4) constată că omul de rând nu 
simte că ar avea o misiune în viaţă şi-şi pertece timpul 
liber mâncând şi bând într-o companie veselă. El nu este 
dispus să renunţe la plăcerile lui. Natura a făcut din om, în 
general, o maşină perfectă. Dar omul, din ignoranță, din 
teamă sau din lăcomie a stricat îngrozitor această maşină. 
Sănătatea este un lucru simplu. Puţini o au, pentru că cei 
bolnavi nu lasă natura să lucreze. Natura este cea care 
realizează adevărata vindecare cu ajutorul mijloacelor de 
apărare naturală ale corpului. 

Dr. H. G. Bieler (4) constată că: 

- nu există nici un remediu specific pentru nici o 

boală cronică ; 

- cea mai mare parte a medicamentelor sunt inutile, 

unele sunt chiar dăunătoare; 

- bolile se pot ameliora şi vindeca cu un regim 

alimentar adecvat strict, pe o perioadă de timp 

necesară. Liberul arbitru al bolnavului preferă şi 
alege uneori să trăiască cu boala lui până la moarte. 

- pentru vindecare este necesar un stil de viață 

regenerator, care să permită corpului să efectueze 

curățiri fiziologice, care pot fi însoţite de dureri de 
cap, greţuri, amețeli, timp de câteva zile, timp în 
care organismul uman elimină deşeurile devenite 
toxine. Durata simptomelor dezagreabile este 
determinată de starea de intoxicare a corpului, în 
mod identic cu suferinţa unui drogat aflat în cura 
de dezintoxicare. Omul trebuie să fie interesat, să 

aibă motivaţia vieţii, o misiune de îndeplinit, 

pentru care să aibă voinţa de vindecare; 

- sănătatea celulelor este determinată de 

compoziția lor chimică produsă de natura hranei 

ingerate de om; 

- sarea organică conținută de legume este netoxică 

şi este vital necesară pentru organismul uman; 

- sarea gemă este foarte corozivă; 

- sunt necomestibile produsele de patiserie 

preparate din zahăr şi făinuri, care introduse în 

organismul uman produc boli grave, în special 
ale ficatului. 

Dr. H. G. Bieler (4) este împotriva introducerii în 
organismului uman a soluțiilor prin injectare intravenoasă. 

Dr. Herbert Ratner (citat de dr. H. G. Bieler 4) 
constată că omul modern a devenit un animal îndopat cu 
vitamine, plin ochi cu antiacizi, calmat cu barbiturice, 
alinat cu aspirină, stimulat cu benzedrine, afectat de boli 
psihosomatice şi hărțuit de chirurgie. Produsul, pe care 
Natura l-a plasat pe treapta cea mai de sus, a devenit o 
creatură obosită, ulceroasă, hiperîncordată, migrenoasă, 
superstimulată şi nevrozată. 

Gorry Spence (25) consideră că oamenii suferă 
pentru că renunță la personalitate, « lepădarea de propria 
persoană şi înlocuirea ei cu autoritatea altuia» (de 
exemplu, a emisiunilor TV, a duhovnicului, a medicului). 

Unii conducători cred că pot stăpâni mai uşor o 
mulțime de oameni needucați. 

« Lepădarea de personalitate « (G. Spence 25) este 
dirijată de conducerea societății prin unele sisteme: 
emisiuni TV, dogme religioase, sistemul sanitar. 

Oamenilor le este inoculat stilul de viață fără 
personalitate, în care aceasta este înlocuită cu autoritatea şi 

dominaţia duhovnicului, a medicului, care gândesc şi 
acționează asupra omului. Omul acceptă dominaţia altora 
din necunoaştere şi din frica de necunoscut. 

În stilul de viaţă cu personalitatea lepădată, omul 
nu-şi dezvoltă partea conştientă a gândirii, care să-i 
controleze gândurile, cuvintele şi faptele. 

Sigmund Freud (citat de Ştefan Zweig 30) spunea 
că viaţa omului se derulează sub presiunea continuă a 
inconştientului în care stau idealuri ale copilăriei trecute, 
teama şi spaima, râvniri şi dorinţe ale propriului trecut şi 
ale generaţiilor anterioare, ale unor strămoşi barbari, care 
se împletesc ca rădăcinile în fiinţa umană. 

Viaţa sufletească a omului rezultă din lupta 
neâncetată între voinţa conştientă şi cea inconştientă, între 
acțiunea responsabilă şi iresponsabilitatea instinctelor 
primare. 

Voința conştientă, gândirea conştientă, natura 
divină a omului (Omraam Michael Aivanhov 1) se 
formează prin educaţie şi prin disciplinare şi trebuie să 
domine fluxul care vrea să iasă din subconștient. Vedeţi ce 
spune Freud despre vulcanul existent în subconştientul 
omului. 

În unele reportaje TV se discută despre cauzele 
violenţei soților asupra soțiilor şi copiilor. Acum este clară 
cauza: oamenii agresivi şi violenți sunt conduşi de 
înregistrările din subconştient, ei neopunând, nedispunând 
de gândire conştientă. 

Fiecare om are de luptat cu propriul său trecut, 
înregistrat în subconştient. 

În anumite perioade istorice, bărbaţii îşi manifestau 
violenţa în războaie. Acum unii şi-o manifestă în familie şi 
pe stradă unde se bat şi se omoară. 

Consumul de alcool anulează total gândirea 
conştientă. 

Conducătorii omenirii trebuie să ia măsuri pentru 
educarea tuturor oamenilor, începând din faza de copii. 

Cei educați trebuie să-i educe şi pe cei needucaţi, 
care trebuie să accepte educaţia şi disciplinarea. 

Cu efort, cu învăţătură, oamenii trebuie să devină 
proprii lor stăpâni, cu personalitate şi cu responsabilitate 
pentru viaţa, sănătatea şi soarta lor, capabili să verifice 
competenţa celor pe mâna cărora îşi încredinţează 
gândirea şi corpul. 

Nimic nu se obține fără strădanie şi fără muncă. 

Aşadar, omule, dezvoltă-ţi gândirea conştientă, 
prin informare, educaţie şi disciplinare, să nu ajungi să te 
zvârcoleşti în chinuri şi dureri. 

Omul aleargă la medic şi-i cere să-i facă ceva să 
nu-l mai doară. 

Dar tu, omule, ce faci ca să-ţi uşurezi soarta? 

Ceri milă şi îndurare de la alţii, dar ţie de ce nu-ți 
este milă de tine atunci când te biciuieşti cu fumatul, cu 
consumul de alcool şi cu alte excese? 

Ție, femeie, de ce nu-ţi este milă de picioarele tale 
când te urci pe tocuri de 10 cm şi ţi se umflă venele, în 
care sângele nu mai poate urca spre inimă? Şi coloana 
vertebrală se deformează ca urmare a modificării centrului 
de greutate al corpului. Alergi la medic să-ţi monteze o tijă 
metalică să-ţi susțină coloana vertebrală în poziție 
verticală? 

Joseph Murphy (18) scrie că mintea este identică 
cu uşa locuinţei, lăsată larg deschisă permite intrarea 
oricărui nepoftit, care pune stăpânire pe locuinţă şi pe 
proprietarul ei. 

H. R. Patapievici (20) scrie că atunci când ne uităm 
la emisiunile TV, ne predăm mintea altora. Cui? 
Informaţiile care intră prin ochi şi prin urechi se 
înregistrează în subconştient şi comandă acțiunile viitoare 
ale omului, în momentele în care omul nu gândeşte, nu 
analizează şi nu justifică necesitatea efectuării anumitor 
acțiuni. Este cazul fumătorilor, etc. 

Sunt oamenii capabili să-şi controleze gândirea? 

Majoritatea oamenilor nu-şi controlează gândirea 
din lipsă de educaţie, din cauza consumului de alcool, 
Justificându-se „Nu ştiu ce am făcut pentru că eram beat”. 

Înfometarea duce la pierderea controlului gândirii. 
Înfometaţii devin agresivi şi violenţi, fenomen cercetat de 
medici. 

Lipsa de somn sau un somn insuficient ca durată 
duce la pierderea controlului gândirii. 

Lipsa de personalitate, „lepădarea de propria 
persoană şi înlocuirea ei cu autoritatea şi dominația altuia” 
(Gerry Spence 25), ca urmare a îndemnului unor dogme 
religioase, care le sugerează oamenilor să lase totul în voia 
lui Dumnezeu, fără ca oamenii să acţioneze, duce la 
pierderea controlului gândirii. 

De ce nu au toţi oamenii aceeaşi soartă? Pentru că 
Dumnezeu dă fiecăruia după gândurile, cuvintele şi faptele 
lui, prin acţiunea legii Universului: cauză şi efect. 

Dumnezeu este energia care acţionează în direcția 
pe care o imprimă gândirea omului. 

Omule, trebuie să ai grijă de tine, de propriul corp 
şi de gândurile tale. Să fii mulţumit cu corpul fizic pe care 
îl ai, să-l iubeşti şi să-l îngrijeşti. Respectă-ţi corpul fizic şi 
îngrijeşte-l după indicaţiile din Cartea Tehnică a Omului 
(de Narih Ivone 19). 

Controlează-ţi gândirea. Tu ai puterea şi 
posibilitatea să te gândeşti la ce vrei tu. Stabileşte exact ce 
vrei tu să faci în viaţa ta, din momentul prezent şi în viitor. 
Trebuie să faci numai acţiuni care-ţi fac bine ţie, celorlalți 
şi care nu strică, nu deteriorează mediul de viaţă. 

Stabileşte bine în gând ideile pe care doreşti să le 
realizezi în prezent şi în viitor. Cu aceste idei stabilite, 
urmăreşte-ţi şi controlează-ți gândirea şi gândeşte-te 
numai la aceste idei. Când îţi vin în gândire alte idei 
nefolositoare, adu imediat în minte ideile pe care ți le-ai 
propus. 

Corpul fizic este oglinda omului. Corpul fizic 
trebuie spălat şi îmbrăcat cu haine curate din fibre 
naturale: bumbac, in, cânepă, lână. 

Poziția corpului trebuie să fie dreaptă, fără 
cocoaşă. Ea indică trecutul şi obiceiurile omului. 

Picioarele trebuie să fie spălate, neumflate. 

Totul cu moderație, alimentaţia să fie raţională. 

Omul trebuie să aibă încredere în el şi să 
folosească puterea nelimitată pe care o deţine în stare 
latentă în subconştient, pe care o poate folosi prin gândire, 
prin ideile la care să se gândească intens şi să creadă că le 
poate realiza. 

Omul trebuie să-şi învingă frica de necunoscut prin 
învăţare, la orice vârstă. Să-şi lărgească orizontul de 
cunoaştere ştiinţifică a mediului natural şi social, în care 
trăieşte şi a propriului corp: din ce este format, cum 
funcționează, cum şi cu ce să se alimenteze, cum să-şi 
folosească propriul corp. Să nu mai renunţe la propriu eu 
şi să-l înlocuiască cu dominaţia altora. 

IV. Documentare din ştiinţele chimiei şi anatomia şi 
fiziologia omului. 


IV-l Documentare din ştiinţele chimiei din 
cărţile scrise de Linus Pauling (21) şi Angela Ciofu (6 ) 


Fără cunoştinţe elementare din domeniul chimiei 
nu puteţi înţelege lumea în care trăiţi şi legile ei. În această 
carte am prezentat, pe înţelesul începătorilor, noţiunile 
elementare de chimie necesare pentru cunoaşterea şi 
înţelegerea mediului natural de pe Pământ, în care trăiesc 
toate fiinţele vii, inclusiv oamenii. 

Citind această carte veţi şti să vă alegeţi stilul de 
viaţă care să vă asigure sănătatea. 

Fără sănătate nimic nu e, nici viaţă. 

Omul sănătos poate obţine darurile vieţii: bucuria, 
fericirea şi prosperitatea. 


Tot ce vedem în jurul nostru constituie materie, o 
substanţă în continuă mişcare, schimbare şi modificare. 
„Omnia fluunt, omnia mutantur” (|. latină), toate curg, 
toate se schimbă. 

Savanţii omenirii au studiat materia şi i-au 
descoperit proprietățile şi legile după care au loc 
transformările materiei dintr-o formă în alta. 

Una dintre forţele care influențează şi dau sens 
mişcării şi transformării unei părți din materie este 
gândirea umană. Omul, prin gândurile, cuvintele şi faptele 
lui, modelează materia (energia primordială, cosmică 
divină) şi îşi determină soarta: îşi creează mediul natural şi 

mediul social în care trăieşte, prin acţiunea legii 
fundamentale a Universului: cauză şi efect. 


Materia se prezintă sub două forme: 

- substanţele, care cuprind tipul de materie care se 

deplasează cu viteze mai mici decât viteza luminii; 

- energia radiantă, care cuprinde tipul de materie 

care se deplasează cu viteza luminii. 

Substanțele au masă şi orice cantitate de substanţă 
de pe Pământ este atrasă spre centrul Pământului de forța 
gravitaţiei. Această atracție se numeşte greutatea 
cantităţii respective de substanţă. 

Albert Einstein (citat de A. Ciofu 6) susține că şi 
energia are o masă şi că lumina este atrasă prin gravitație. 
Mărimea masei asociate unei cantități de energie se 
calculează cu ecuaţia lui Einstein: 


E= mc? 


în care: E - este cantitatea de energie (exprimată în 
joule, J) 
m - este masa (kg) 
c - este viteza luminii (m/s) şi este una din 
constantele fundamentale ale materiei şi are 
valoarea de 2,9979 x 10% m/s. 
Este posibilă transformarea substanţei în energie şi 
a energiei radiante în substanţă. 
Masa care se conservă include masa substanţelor 
din sistem şi masa asociată energiei radiante. 
Transformarea formelor de materie din una în alta 
are loc după legea conservării masei şi energiei, conform 
căreia nimic nu se pierde, nimic nu se câştigă, ci totul se 
transformă. 

Denumirea de materie vine de la cuvântul latin 
materia , care înseamnă lemn sau alt material. 

Materialul poate fi: 

- eterogen, alcătuit din părți cu proprietăţi diferite; 

- omogen, care are aceleaşi proprietăți în toată 

masa lui. 

Un sistem material este o parte limitată a 
Universului şi poate fi descris prin fazele care-l alcătuiesc. 

O fază este o parte omogenă a unui sistem, 
separată de celelalte părți prin frontiere fizice. De 
exemplu: o sticlă este umplută parțial cu apă în care 
plutesc bucăţi de gheaţă. Conţinutul sticlei cuprinde trei 
faze: 

- o fază solidă, gheaţa: 

- o fază lichidă, apa şi 

- o fază gazoasă, aerul. 

O fază dintr-un sistem cuprinde toate părțile care 
au aceleaşi proprietăți şi aceeaşi compoziţie chimică. 

În exemplul anterior faza solidă gheaţa şi faza 
lichidă apa, sunt constituite din aceeaşi substanţă, apa. 

Alt exemplu: un sistem format dintr-o soluţie de 
zahăr dizolvat în apă. Soluţia de zahăr dizolvat în apă este 
considerată o singură fază, lichidă, care are doi 
componenți: apa şi zahărul. 


Savanţii au studiat materia şi au descompus-o în 
părți din ce în ce mai mici, până la dimensiunea 
particulelor care păstrează proprietățile materiei din care 
provin, pe care le-au denumit: substanțe, elemente şi 
atomi. 

Proprietățile fizice ale materiei sunt: starea de 
agregare (solidă, lichidă şi gazoasă), solubilitatea, 

densitatea, punctul de topire, conductibilitatea electrică şi 
termică, maleabilitatea, ductibilitatea şi culoarea. 

Proprietățile chimice ale substanţelor 
caracterizează participarea în reacţiile chimice, în 
fenomenele chimice, în care substanţele se combină sau se 
descompun. 

O substanţă este un tip omogen de materie, cu o 
compoziţie chimică bine definită, cu proprietăţi specifice: 
omogenitate şi invariabilitatea calitativă şi cantitativă a 
compoziţiei. 

Substanțele pot fi formate din particule mici de 
materie de acelaşi tip sau de tipuri diferite. 

Chimistul Lavoisier (citat de A. Ciofu 6) a împărțit 
substanțele în două categorii: substanţe elementare şi 
substanţe compuse. 

Substanţa alcătuită din particule de acelaşi tip se 
numeşte substanţă elementară sau element chimic. 

Substanţa formată din particule de tipuri diferite, 
provenite din elemente diferite este un compus. 

Cel mai mic compus este molecula. Molecula este 
formată dintr-un grup de atomi legaţi unul de altul. Masa 
moleculei rezultă din însumarea masei atomilor 
elementelor componente. Molecula poate fi formată din 
atomi ai unui singur element chimic sau din atomi ai mai 
multor elemente. De exemplu: O2 este molecula substanței 
oxigen; H20 este molecula apei. 

Berzelius (citat de A. Ciofu 6) a introdus în chimie 
simbolurile chimice ale elementelor, care reprezintă 
numele prescurtat ale elementelelor şi sunt formate din 
una sau două litere, de obicei luate de la începutul 
denumirii elementelor. Simbolul are o semnificație 
calitativă (indică elementul) şi o semnificație cantitativă 

(reprezintă un atom din elementul respectiv, cantitativ, 
reprezintă un atom gram). 

Formula chimică a unei substanțe indică 
elementele din care este compusă substanţa şi participarea 
cantitativă a fiecărui element. Prin însumarea cantităților 
elementelor participante în molecula substanţei, se 
calculează molecula gram a substanţei. 

Formulele pot fi brute, de exemplu CO» (bioxidul 
de carbon) şi structurală O=C=0. 

Ecuația chimică este scrierea prescurtată, (prin 
simbolurile elementelor) a unei reacţii chimice. În partea 
stângă se scriu substanţele care intră în reacţie, în partea 
dreaptă, după semnul egal, se scriu substanţele care rezultă 
din reacţie. 

Ecuațiile chimice folosesc la efectuarea calculelor 
stoechiometrice, raporturi cantitative între elemente, 
combinaţii sau reacţii chimice. 

În reacţiile chimice se aplică legea conservării 
masei: suma maselor substanţelor care intră în reacție este 
egală cu suma maselor substanţelor care rezultă din 
reacție. 

Cea mai mică particulă de materie, care păstrează 
proprietăţile elementului a fost denumită atom de către 
John Dalton (citat de Linus Pauling 21) 

Denumirea de atom vine de la cuvântul atomos 
(limba greacă) şi înseamnă indivizibil. 

Atomul are o structură granulară, discontinuă şi 
este format dintr-o parte încărcată pozitiv, denumită 
nucleul atomic şi din una sau mai multe particule cu 
sarcină electrică negativă, numite electroni. Sarcina 
electrică pozitivă a nucleului este egală cu numărul 
atomic al elementului. Sarcina electrică pozitivă a 
nucleului este egală cu sarcina electrică negativă a 

electronilor, atomul fiind neutru din punct de vedere 
electric. 

Electronul a fost descoperit de J. J. Thomson (Citat 
de Linus Pauling 21). 

Electronul are o mişcare de rotaţie în jurul uneia 
dintre axele sale, (în mod analog cu mişcarea Pământului 
în jurul axei sale) numită spinul electronului. 

Curentul electric continuu este o scurgere de 
electroni printr-o sârmă de cupru, atunci când se aplică o 
diferenţă de potențial electric la capetele sârmei. 

Ruterford (citat de Angela Ciofu 6) propune 
modelul atomic planetar, în care atomul este format dintr- 
un nucleu, în care este concentrată toată masa 
gravitațională a atomului, masa atomică şi sarcinile 
electrice pozitive. Nucleul este considerat sferic şi ocupă 
un spaţiu foarte mic, a 10000-a parte din atom. Raza 
atomului este considerată de 108 cm. 

În jurul nucleului se rotesc, gravitează un număr de 
electroni, a căror sarcină electrică negativă însumată este 
egală cu sarcina electrică pozitivă a nucleului. 

Electronii nu se apropie de nucleu pentru că forța 
lor centrifugă echilibrează forţa de atracţie a nucleului. 

Electronii se rotesc şi în jurul nucleului, pe orbite 
circulare sau eliptice ca şi planetele în jurul soarelui. 

Bohr (citat de Angela Ciofu 6) propune modelul 
atomic de forma: 

Atomul este format dintr-un nucleu, în care este 
concentrată toată masa materială a atomului şi toate 
sarcinile pozitive. În jurul nucleului gravitează electronii, 
pe orbite circulare, care corespund fiecare unui număr 
întreg de cuante de energie. Razele orbitelor permise se 
găsesc una faţă de alta ca pătratele numerelor întregi: 

Po ee ca RI n?. Dacă razele orbitelor se notează 
cu r1 , 12, T3, r4 , raportul dintre ele este 1:4:9: 16. 

Mărimea n este numită număr cuantic principal 
şi indică nivelul energetic din atom, căruia îi corespunde o 
orbită dată, precum şi distanța ei de nucleu. 

Electronii sunt aşezaţi în jurul nucleului pe diferite 
straturi. Fiecare strat poate cuprinde numai un anumit 
număr maxim de electroni. Numărul maxim de electroni, 
care se pot găsi pe un strat este egal cu dublu pătratului 
numărului cuantic principal al stratului respectiv, adică 
2n?. Straturile sunt notate începând de lângă nucleu spre 
exterior, cu literele K L MN: 


Stratul Numărul maxim | Numărul cuantic 
de electroni principal n 
K 2x12 =2 n=1 
L 2x2? =8 n=2 
M 2x3? =18 n=3 
N 2x4? =32 n=4 


32 este numărul cel mai mare de electroni care 
poate exista pe un strat (nivel energetic) din atomii 
elementelor cunoscute. 

Pentru toate elementele, numărul de electroni din 
stratul exterior, nu depăşeşte 8, iar pe stratul penultim, nu 
depăşeşte 18. 


De exemplu: 
Elementul | Simbolul | Masa | Numărul | Repartiția 
atomică | atomic | electronilor 
pe straturi 
KLMN 

Oxigenul O 15,999 8 2 6 
Carbonul C 12,011 6 2 4 
Azotul N 14,007 7 2 5 
Fosforul P 30,074 15 285 
Sulful S 32,064 16 286 
Natriul (sodiul) Na 22,989 11 281 
Calciul Ca 40,08 20 2882 


În atomi, electronii sunt aşezaţi pe straturi şi în 
cadrul fiecărui strat sunt aşezaţi pe mai multe substraturi 
(nivele de energie). Numărul substraturilor (nivelelor) din 
cadrul fiecărui strat este indicat de numărul cuantic 
principal al stratului respectiv, astfel: 


Stratul Numărul Numărul de 
cuantic substraturi 
K n=l 1 
L n=2 2 
M n=3 3 


Şi subnivelele de energie (straturile de electroni) 
sunt caracterizate de numere cuantice azimutale / , care 
determină poziția spaţială şi energia electronilor de pe 
nivelul respectiv. 

Substraturile au fost notate cu s, p, d, f. Numărul 
cuantic azimutal corespunzător fiecărui subnivel, este: 


Subnivelul Numărul cuantic 
s 1=0 
p l=1 
d 1=2 
f 1=3 

In cadrul fiecărui nivel energetic există un număr 
maxim de electroni, calculaţi cu formula: 


2[(2 x + 1] 


Astfel: 
Subnivelul Numărul cuantic | Numărul maxim de 
azimutal l electroni 
s 1=0 2 
p I= 6 
d 1=2 10 
f 1=3 14 


Prin aplicarea teoriei mecanicii cuantice- 
ondulatorii s-a stabilit că particulele mici elementare 
posedă, în condiții determinate, un dublu caracter: atât de 
particulă cât şi de undă: „corpuscul undă”, caracterul 
dualist al materiei. 

Electronii în mişcare, din învelişul electronic al 
atomului, posedă şi caracter de undă. 

În reacţiile chimice se modifică învelişul exterior 
de electroni ai atomului, iar nucleele atomice rămân 
nemodificate. 

Cu studiul structurii şi al transformărilor nucleelor 
atomice se ocupă fizica nucleară. 

Nucleele atomice sunt formate din protoni şi 
neutroni, numiţi nucleoni. 

Protonul este o particulă cu masa egală cu unu şi 
cu sarcina electrică 1*. 

Neutronul este o particulă cu masa egală cu unu şi 
neutră din punct de vedere electric. Un neutron se poate 
transforma reversibil într-un proton pozitiv şi un electron 
negativ. 

Numărul protonilor din nucleu indică numărul 
atomic al elementului, notat cu Z. 

Suma protonilor şi a neutronilor din nucleu indică 
masa atomică a elementului, notată cu A. Notând cu N 
numărul de neutroni din nucleul atomic, rezultă: 


A=Z+N şi N=A-Z 


Studiind proprietăţile elementelor, savanții au 
constatat că acestea sunt determinate de structura 
electronică a atomilor care alcătuiesc elementele. 
Proprietățile elementelor variază cu numărul atomic al 
elementelor, într-un mod sistematic, manifestat prin 
apariția periodică, prin repetarea unor proprietăți 
caracteristice. 

Savanţii, dintre care Angela Ciofu (6) îl citează pe 
Mendeleev, au înscris elementele chimice în ordinea 
crescătoare a numărului atomic al elementelor, Z, într-un 
tabel, numit tabelul periodic al elementelor. 

În tabelul periodic, elementele sunt aşezate în şiruri 
orizontale, numite perioade. Lungimea șirului, a 
perioadei, este limitată de apariția şi repetarea 
proprietăţilor caracteristice comune cu ale altor elemente 
înscrise anterior în tabel, care a determinat trecerea la 
rândul următor al tabelului. 

Coloanele verticale rezultate în tabel, numite grupe 
(de elemente) conţin elemente care prezintă analogie în 
proprietăţi. 

Proprietățile chimice ale elementelor sunt 
determinate, în primul rând de numărul de electroni aflaţi 
pe ultimul înveliş electronic al atomului. 

Electronii aflați pe ultimul înveliş electronic al 
atomului constituie electronii de valență. În anumite 

condiții, se pot antrena în combinaţiile chimice şi 
electronii aflaţi pe penultimul strat electronic al atomului. 

Proprietăţile unui element depind de structura 
electronică şi de masa atomică a elementului. Interacțiunea 
dintre masa atomului şi sarcina sa electrică determină 
proprietăţile fizice şi chimice ale elementului respectiv. 

În reacţiile chimice participă numai electronii din 
învelişul exterior (ultim) al atomului, nucleul atomului 
rămâne intact. 

Prin masa şi sarcina lor electrică, nucleele atomice 
influenţează modificările pe care le pot avea învelişurile 
electronice ale atomilor. 

Puterea de combinare a elementelor a fost numită 
valență şi indică numărul de legături formate de un atom 
al unui element cu alţi atomi. 

Legăturile de valență pot fi de tip covalent şi de tip 
ionic. 

Legătura de valență covalentă se realizează 
printr-o pereche de electroni puşi în comun de doi atomi. 
În această legătură, fiecare din cei doi electroni ocupă câte 
o orbită stabilă. 

De exemplu în metan CH4 , carbonul face patru 
legături covalente cu hidrogenul: 


H H 

i I 
H:C:H Echivalent cu H-C-H 

.. I 

H H 


Valența ionică indică numărul de electroni 
adăugați unui atom sau îndepărtați de la un atom. 

De exemplu, sarea (NaCl) dizolvată în apă se 
disociază într-un ion pozitiv Na* , care a pierdut un 
electron şi un ion negativ CI care a primit, a acceptat un 
electron. 

Atomul sau molecula căreia îi lipsesc unul sau mai 
mulţi electroni se numeşte cation, are sarcină electrică 
pozitivă şi este atras spre catod, electrodul încărcat 
negativ. 

Atomul sau molecula care a primit, a acceptat unul 
sau mai mulți electroni se numeşte anion, are sarcină 
electrică negativă şi este atras spre anod, electrodul 
încărcat pozitiv. 

Denumirile de cation şi anion au fost date de către 
Farady (citat de Linus Pauling 21) în urma studiilor sale 
asupra trecerii curentului electric prin soluţiile apoase ale 
sărurilor. 

Valenţa unui element arată cu câți atomi de 
hidrogen sau de alt element monovalent, se poate combina 
elementul respectiv şi este întodeauna un număr întreg. 
Valenţa unui element rezultă din raportul: 

V = A/E 

în care A este masa atomică a elementului şi 

E este echivalentul, este cantitatea din element 

care se combină cu un atom de hidrogen. 

Un element poate avea echivalenți diferiţi, după 
natura substanţei pe care o formează cu alt element, în 
care manifestă valenţe diferite. 

Valenţa unui element este dată de numărul de 
electroni de pe ultimul strat electronic, numit strat de 
valență. 

În cazul legăturilor ionice, valența este dată de 
numărul electronilor cedați sau primiți de atomul 

elementului respectiv în timpul combinației chimice. În 
acest caz valența apare: 

- valența negativă, dată de numărul electronilor 
primiți de atomul elementului respectiv. 

- valența pozitivă, dată de numărul electronilor 
cedaţi de atomul elementului respectiv. 

Şi în cazul legăturii covalente se poate folosi 
noţiunea de valență pozitivă sau negativă, după deplasarea 
cuplului de electroni spre unul sau altul din nuclee. 

De exemplu, în amoniac (NH3), legătura între azot 
şi hidrogen este o legătură covalentă polară, cuplul de 
electroni este deplasat către nucleul de azot, care are o 
sarcină pozitivă mai mare. În molecula de amoniac, azotul 
are valența 3” (N°) şi hidrogenul arevalenţa 1* (H!?). 

În oxidul de azot (NO) legătura covalentă este 
polară, cuplul de electroni este deplasat către nucleul de 
oxigen. În molecula de oxid de azot, se poate considera că 
azotul are valența pozitivă 2* (N? ), iar oxigenul are 
valența 2” (0%). 

În combinaţiile covalente, valența elementelor este 
dată de numărul sarcinilor pozitive sau negative pe care 
le-ar căpăta ionii care ar proveni din trecerea totală a 
perechilor de electroni de legătură de partea unuia sau a 
altuia din atomi. 

Sensul de deplasare al cuplului de electroni este 
determinat de caracterul relativ electropozitiv sau 
electronegativ al elementelor care se combină. 

În cazul combinării a două elemente care fac parte 
din aceeaşi grupă a tabelului periodic, cuplul de electroni 
se va deplasa de la elementul cu număr atomic mai mare 
(poziţionat mai jos, în grupă) către elementul cu număr 
atomic mai mic (poziționat mai sus în grupă), de exemplu 
combinaţiile sulfului cu oxigenul (SO2) şi (S03). 

Combinaţiile sunt covalente. În aceste combinaţii valența 
sulfului este pozitivă şi anume 4* (S^), în (SO> ) şi 6* 
(SS ), în (SO3). Oxigenul ocupă o poziţie mai sus, în 
grupă, deasupra sulfului, oxigenul are caracter 
electronegativ mai pronunțat decât al sulfului. În 
combinațiile de mai sus, oxigenul manifestă valența 2- 
(07). 

În afară de combinaţiile cu florul, oxigenul 
manifestă totdeauna valența 2" (07). 

În afară de combinaţiile cu metalele, hidrogenul 
manifestă întotdeauna valența 1* (H*). 

În orice combinaţie chimică, suma algebrică a 
valenţelor elementelor participante, a valenţelor pozitive şi 
negative şi în moleculă, trebuie să fie egală cu zero. 

Pe baza acestui principiu se poate calcula valența şi 
semnul valenţei unuia din elementele participante. 

De exemplu acidul ortofosforic (H3PO4): 

Cei trei atomi de hidrogen însumează trei valenţe 
pozitive 3x(1*) = 3*. 

Cei patru atomi de oxigen însumează 4x(2 )=8, 
valenţe negative. 

Valenţa fosforului rezultă din suma algebrică: 

x-8+ 3=0 x=5* 

+ 5 -8+3=0 

În molecula acidului ortofosforic, fosforul 

manifestă valența 5 astfel: 

Moleculele pot fi: 

- Molecule ionice formate din ioni cu sarcini de 
sens contrar, care se atrag electrostatic, cum este clorura 
de sodiu (CINa). 

- Molecule nepolare formate din unirea atomilor 
între ei prin legături covalente nepolare. În acest tip de 
molecule, centrul sarcinilor pozitive coincide cu centrul 
sarcinilor negative. De exemplu: molecula substanţei 
hidrogen (H2), de oxigen (02). 

- Molecule polare formate prin unirea atomilor 
între ei prin legături covalente polare. În aceste molecule, 
centrul sarcinilor pozitive este diferit de centrul sarcinilor 
negative. Molecula este un dipol. Dipolul este determinat 
de deplasarea cuplului de electroni de legătură către 
atomul cu puterea mai mare de atracţie pentru electroni. 
De exemplu: molecula apei (H20). 

Masa atomică absolută este masa reală a unui 
singur atom, considerată în grame. Este foarte mică şi nu 
poate fi determinată direct. 

Masa atomică relativă reprezintă masa atomului 
raportată la unitatea de măsură pentru mase atomice şi 
moleculare şi este un număr care indică de câte ori masa 
atomului respectiv este mai mare decât unitatea de măsură. 

Ca unitate de măsură pentru mase atomice şi 
moleculare s-a admis a 12-a parte din masa atomică a 
izotopului carbon C!? . Masele atomice ale elementelor 
sunt prezentate în cărțile de specialitate de chimie (de 
exemplu la pag 23 Chimie Generală de Ciofu Angela 6). 

Atomul gram al unui element reprezintă o 
cantitate din acel element, exprimată în grame, egală ca 
valoare numerică cu masa atomică a elementului respectiv. 

De exemplu: 

Masa atomică a azotului este 14. 

14 grame de azot reprezintă un atom gram de azot. 
Masa moleculară este absolută şi relativă. 

Masa moleculară absolută reprezintă masa reală 
a unei singure molecule. Aceste cantităţi sunt foarte mici. 
Masa moleculară relativă se utilizează în practică 
şi reprezintă masa moleculară raportată la unitatea 
internațională pentru mase atomice şi moleculare, care este 
a 12-a parte din masa atomică a izotopului carbon C!?. 

De exemplu masa moleculară a azotului (N2 ) este 
28,014. 

Molecula gram sau molul este cantitatea dintr-o 
substanță, exprimată în grame, egală în valoare numerică, 
cu masa moleculară a substanţei respective. 

De exemplu masa moleculară a oxigenului (O2 ) 
este 31,99, aproximativ 32. 

32 de grame de oxigen reprezintă un mol de oxigen. 


Soluţii 

Apa dizolvă uşor substanţele, formând soluţii 
apoase. 

Soluțiile sunt specii de materie (Linus Pauling 20) 
foarte importante pentru fiinţele vii şi pentru industrie. 
Oceanul este o soluţie apoasă ce conţine: ioni de metale şi 
de nemetale, ioni complecşi anorganici, substanţe 
organice şi fiinţe vii. 

Soluția este un material omogen, fără compoziție 
definită. Cele mai comune soluţii sunt soluţiile lichide. 

Aerul este o soluție gazoasă se conţine: azot, 
oxigen, bioxid de carbon, vapori de apă şi organide (gaze 
nobile). 

Componentul prezent în soluție în cantitatea cea 
mai mare, faţă de ceilalți componenti, este numit solvent. 
Ceilalţi componenți se numesc substanţe dizolvate sau 
solviţi. 

Soluțiile sunt sisteme disperse formate din 
minimum două substanţe: una dintre substanţe formează 
mediul de dispersie şi cealaltă este substanța dispersată, 
răspândită în mediul altei substanţe. 

Sistemele de dispersie se clasifică după starea de 
agregare a componentelor şi după mărimea particulelor 
substanţei dispersate în mediul de dispersie. 

După mărimea particulelor substanţei dispersate, 
sistemele disperse sunt: mecanice, coloidale şi moleculare. 

În soluţiile propriu-zise, mărimea particulelor 
substanţei dispersate este sub un milimicron. Dispersia se 
face de la moleculă, la moleculă. 

Soluţiile propriu-zise sunt sisteme omogene şi 
constituie în întregime o singură fază. 

Mediul de dispersie se numeşte dizolvant sau 
solvent, substanța dispersată se numeşte substanţa 
dizolvată. 

Se consideră solvent substanţa care este în cantitate 
mai mare. 

Fenomenul de dispersie a unei substanţe dizolvate 
în dizolvant, se numeşte dizolvare. Dizolvarea se 
realizează prin difuziune. Procesul de dizolvare este 
reversibil. 

În cazul unei cantităţi suficiente de substanță de 
dizolvat, la un moment dat se ajunge la un echilibru 
dinamic: viteza de dizolvare devine egală cu viteza de 
revenire a moleculelor pe suprafaţa substanţei de dizolvat. 
Cantitatea de molecule dizolvate, de substanţă aflată în 
soluţie şi de substanță nedizolvată, rămân constante şi 

soluția devine saturată, în anumite condiții de 
temperatură şi presiune. 

Cantitatea de substanţă dizolvată, care se găseşte în 
unitatea de volum a unei soluţii saturate se numeşte 
solubilitatea acelei substanţe. Solubilitatea substanţelor 
depinde de natura celor două substanțe: solvent şi 
substanţa de dizolvat. 

Concentrația unei soluţii este cantitatea de 
substanță dizolvată, exprimată în grame sau în volume, 
conținută într-o anumită cantitate de soluţie. 

Din punct de vedere al concentraţiei soluțiile pot fi: 
saturate şi nesaturate. 

Soluţia saturată conţine maximum de substanță 
care se poate dizolva, în condițiile de temperatură şi 
presiune date. 

Soluţiile nesaturate pot fi: diluate sau concentrate. 

Soluţia este diluată atunci când concentrația 
soluţiei în substanță dizolvată este mai mică decât 
solubilitatea substanţei dizolvate, iar în soluţia respectivă 
se mai pot dizolva cantităţi de substanţă. 

În soluţiile concentrate, cantitatea de substanță 
dizolvată este aproape de solubilitatea acelei substanţe, 
putând deveni saturată prin adăugarea unor cantităţi mici 
de substanţă de dizolvat. 

În practică, concentraţia unei soluţii se exprimă 
procentual, molar sau normal. 

Exprimarea procentuală a concentrației unei 
soluţii reprezintă cantitatea în grame de substanţă 
dizolvată, cuprinsă în 100 grame de soluţie. De exemplu, o 
soluție de zahăr în apă cu concentrația de 15%, conţine la 
100 grame soluţie, 15 grame de zahăr şi 85 grame de apă. 

Concentrația molară exprimă concentrația în 
număr de moli (molecule gram) de substanţă dizolvată, 

conținută într-un litru de soluţie. Soluţiile cu concentraţia 
exprimată în moli la litru se numesc soluţii molare. 

Concentrația normală se exprimă prin numărul de 
echivalenți gram de substanţă dizolvată conținută într-un 
litru de soluţie şi se notează cu n, reprezentând numărul de 
echivalenți gram de substanță dizolvată într-un litru de 
soluţie. Soluţia normală conţine un echivalent gram de 
substanţă dizolvată, conținută într-un litru de soluţie. 

De exemplu: 

Soluţia de acid sulfuric (H2504): 

Molecula de acid sulfuric conţine: 

2 atomi de hidrogen (H), care are masa atomică 1, 
greutatea atomică de 1 gram, iar cei doi atomi din 
moleculă vor conţine 2 atomi x 1 gram = 2 grame. 

1 atom de sulf (S), care are masa atomică 32 şi 
greutatea atomică 32 grame: | atom x 32 grame = 32 
grame. 

4 atomi de oxigen (O), care are masa atomică 16 şi 
greutatea atomică 16 grame : 4 atomi x 16 grame= 64 
grame. 

Total 2 + 32 + 64 =98 grame este greutatea 
moleculară (A) sau molul acidului sulfuric. 

Soluţia molară de acid sulfuric conţine 98 grame 
acid sulfuric la un litru de soluție. 

În reacţiile chimice acidul sulfuric manifestă 
valența 2, indicată de cei doi atomi de hidrogen. 
Echivalentul acidului sulfuric se calculează cu formula: 
E=A/V, E=98 : 2 = 49 grame. 

Soluţia normală de acid sulfuric conţine 49 grame 
de acid sulfuric la un litru de soluţie. 

Concentrația unei soluţii exprimată în felul 0,5 n se 
calculează înmulţind 0,5 cu echivalentul gram. În cazul 

acidului sulfuric: 0,5 x 49 = 24,5 grame acid sulfuric la 
litru, în soluția cu concentraţia de 0,5 n. 


Soluţii de electroliți 

La dizolvarea în apă, moleculele de săruri, acizi şi 
baze se disociază în ioni. Disocierea moleculelor în ioni 
este rezultatul interacțiunii dintre moleculele polare de apă 
şi moleculele substanţei dizolvate. După introducerea 
substanței de dizolvat (săruri, acizi, baze) în apă 
moleculele polare de apă se orientează în jurul ionilor 
moleculelor de tip ionic sau în jurul polilor, în cazul 
moleculelor polare. Datorită forţelor de atracţie între ioni 
şi polul de semn contrar al moleculei apei, se slăbesc 
forțele de legătură între ionii moleculei de substanță 
dizolvată şi ionii hidrataţi vor circula liberi prin soluţie. 

În cazul moleculelor polare, de substanţă dizolvată, 
sub influenţa dipolilor apei, moleculele îşi măresc dipolul, 
se ionizează şi apoi se disociază. 

De exemplu, la moleculele polare de acid 
clorhidric (HCI), mai întâi se ionizează ionul de hidrogen 
(H”) şi ionul de (CT) şi apoi, sub acţiunea moleculelor 
polare de apă, ionii se depărtează unii de alţii şi vor circula 
liberi, în soluţie. Ionul (H*) nu poate exista liber. El se 
leagă coordinativ de o moleculă de apă, formând, în 
soluţie, ioni de hidroniu (OH3)* sau în general [R-(OH2)']. 


HCI + H20 = CT + (OH3)” 
Pot forma soluţii moleculare substanţele minerale 


şi unele substanţe organice. Soluţiile moleculare au o mare 
presiune osmotică. 

Soluţiile coloidale conţin agregate moleculare 
dispersate în dizolvant. Mediul de dispersie, dizolvantul 
înconjoară fiecare agregat cu un strat subțire, formând un 
strat perigranular, alcătuind o micelă. Soluția coloidală 
este un sistem eterogen, format din două faze. Micelele 
conţin grupe de atomi sau molecule, încărcate cu acelaşi 
fel de electricitate, motiv pentru care se resping şi se 
dispersează. Cele două faze din soluția coloidală se pot 
separa, micelele se adună şi formează o masă cleioasă, 
care nu se mai dispersează. 

Soluţiile coloidale formate din două faze lichide se 
numesc emulsoide (coloizi hidrofili), care pot fi: 

- soluri, coloizi instabili, puţin vâscoşi, în care 
micelele sunt mici şi constituite dintr-un fluid mai dens 
decât mediul de dispersie, aflat în cantitate mai mare; 

- gelurile, care conţin micele mari, formate dintr- 
un fluid mai puţin dens decât mediul de dispersie, care se 
află în cantitate mai mică. Legătura micelelor cu mediul de 
dispersie este strânsă şi se separă greu. Gelurile sunt 
coloizi stabili, foarte vâscoşi. 

Când mediul de dispersie este apa, se numesc 
hidrosoluri şi hidrogeluri. 

În soluţiile coloidale se realizează o suprafață 
enormă între cele două faze, dând posibilitatea 
schimburilor de substanţe între ele. 


IV-2 Documentare din Anatomia şi Fiziologia 
Omului scrisă de I. C. Voiculescu și I. C. Petricu (29) 


IV-2 . 1. Celula 


Organismul uman este format din celule, 
denumirea vine de la cuvântul cella (l. latină), care 
înseamnă cămăruţă. 

Orice celulă provine dintr-o altă celulă preexistentă 
ŞI orice organism viu provine dintr-o celulă. 

În celulă se desfăşoară toate reacţiile chimice care 
întreţin viaţa în organismul uman. 

Celulele din organismul uman au dimensiuni mici, 
nu pot fi văzute cu ochiul liber. 

În organismul uman, celulele se grupează şi 
formează ţesuturi. 

Forma celulelor este diferită, după locul pe care-l 
ocupă în țesutul pe care-l alcătuiesc şi după funcţiile pe 
care le îndeplinesc. 

După formă, celulele sunt: 

- celule cu formă schimbătoare (amiboidă), de 
exemplu globulele albe din sânge; 

- celule cu formă fixă, care pot fi: sferice, ovale, 
cubice, stelate, fusiforme, etc. 

După legăturile stabilite între celule, în organismul 
uman, celulele pot fi: 

- celule libere (mobile), cum sunt globulele roşii şi 
globulele albe din sânge; 

- celule asociate, care alcătuiesc ţesuturi (epitelial, 
muscular, nervos). 


Structura celulei 

Celula este formată din citoplasmă şi nucleu. Masa 
de substanță vie din citoplasmă şi nucleu se numeşte 
protoplasmă, denumire provenită din limba greacă: protos 
= primul, prima şi plasma = formaţie. 

Citoplasma ocupă partea cea mai mare din volumul 
celulei şi este formată din două componente: citoplasma 
fundamentală şi diferenţierile citoplasmatice (organite). 

Proprietăţile fizice, chimice şi fiziologice ale 
citoplasmei sunt considerate proprietăţi ale materiei vii din 
celulă, care sunt ale protoplasmei. 

În citoplasma fundamentală, numită şi hialoplasma 
sunt înglobate nucleul şi diferenţierile citoplasmatice. 

Citoplasma fundamentală este alcătuită dintr-un 
amestec complex de soluții moleculare şi coloidale 
(hidrogeluri) şi este omogenă şi elastică. 

Citoplasma fundamentală se află într-o permanentă 
schimbare, ca urmare a proceselor biologice ce se produc 
în ea şi care generează mişcări sub forma unor curenţi 
citoplasmatici care deplasează diferențierile 
citoplasmatice. 

Diferenţierile citoplasmatice sau organitele iau 
substanţele necesare (aminoacizi, monozaharide, acizi 
graşi, etc.) din citoplasma fundamentală şi tot în ea 
elimină substanţele rezultate din activitatea lor. 

Substanțele coloidale care alcătuiesc materia vie, îi 
conferă acesteia tenacitate, plasticitate şi porozitate. 

Compoziţia chimică a citoplasmei este complexă şi 
în continuă schimbare, aflându-se în permanentă legătură 
cu mediul natural extern. 

Elementele chimice prezente în citoplasma tuturor 
tipurilor de celule se numesc macroelemente sau elemente 
fundamentale: C (carbon), H (hidrogen), O (oxigen), N 
(azot), P (fosfor), S (sulf), Mg (magneziu), Ca (calciu), Na 
(natriu sau sodiu), K (potasiu sau kaliu). 

Alte elemente chimice se găsesc numai în 
citoplasma anumitor tipuri de celule şi se numesc 
microelemente: Fe (fier), I God), Br (brom), Si (siliciu), 
Mn (mangan), Cl (clor), etc. 

În citoplasmă, elementele chimice formează 
substanţe organice, substanţe anorganice şi ioni (K*, Na”, 
CI, T, Ca", Mg", etc). 

Substanțele organice, care formează cea mai mare 
parte a citoplasmei sunt: protidele, glucidele şi lipidele (pe 
care le-am prezentat în cartea Cartea tehnică a omului de 
Narih Ivone 18). 

Substanțele anorganice prezente în citoplasmă sunt 
apa şi sărurile minerale. 

Apa este prezentă în citoplasma tuturor celulelor. 
Apa formează mediul în care au loc reacțiile metabolice. 

Citoplasma conţine 45 — 50 % apă, sub formă de: 

- apă de constituţie, cea care intră în constituţia 
moleculară a unor substanţe din citoplasmă; 

- apa liberă, cea care se află absorbită pe suprafaţa 
micelelor sau cea care umple spaţiile intermicelare şi 
spaţiile capilare din citoplasmă. 

Sărurile minerale deţin 4 — 5 % din citoplasmă. 
Citoplasma conţine săruri minerale dizolvate în apă, 
formând soluţii moleculare (fosfaţi, carbonaţi, cloruri şi 
sulfați de calciu, de magneziu, de sodiu şi de potasiu şi 
alte săruri în cantităţi mai mici) şi disociate în ioni: K*, 
Na, CI, Ca, Mg etc. 

Sărurile minerale au rol în schimbul de substanțe 
dintre citoplasmă şi mediul exterior, prin presiunea 
osmotică mare pe care o determină. 

Atributele fiziologice proprii citoplasmei sunt: 
excitabilitatea, contractilitatea, mişcarea, metabolismul şi 
autocontrolul. 

Excitabilitatea este capacitatea citoplasmei de a 
răspunde în mod activ la acțiunea exercitată de unii agenți 
(excitanți) din mediul înconjurător, precum: căldura, 
lumina, substanțe chimice, agenți mecanici, curentul 

electric, etc.  Excitabilitatea este o caracteristică 
fundamentală a materiei vii şi este proprie citoplasmei vii. 
Intensitatea excitabilității este diferită în ţesuturi, fiind mai 
accentuată în citoplasma celulelor nervoase şi a celulelor 
care alcătuiesc muşchii şi variază cu starea fiziologică a 
citoplasmei şi cu intensitatea excitaţiei. 

Contractilitatea permite citoplasmei să-şi schimbe 
forma, în urma acțiunii unui excitant asupra ei. Este un 
caracter specific citoplasmei celulelor care alcătuiesc 
țesuturile musculare. 

Mişcarea se manifestă sub forma unor curenţi 
citoplasmatici care străbat citoplasma, curenţi formaţi din 
corpusculi incluşi în citoplasmă, care realizează mişcările 
intracelulare. Viteza curenților citoplasmatici variază 
permanent, fiind determinată de acţiunea excitanţilor. 

De exemplu, creşterea temperaturii mediului 
intensifică viteza curenților citoplasmatici. Creşterea 
temperaturii peste o anumită limită coagulează, omoară 
citoplasma. 

Scăderea temperaturii mediului scade viteza 
curenților citoplasmatici. 

Mişcările intracelulare produc mişcările amiboide 
ale leucocitelor, etc. 

Mişcarea  citoplasmei ajută la desfăşurarea 
funcțiilor ei. 

Metabolismul constă din schimbul permanent de 
substanțe şi de energie dintre citoplasmă şi mediul 
înconjurător. 

În organismul uman viața este întreținută de flacăra 
care arde permanent în celule: oxigenul arde, oxidează 
glucoza, o descompune şi eliberează energia solară, care 
menține corpul uman cald. La oprirea respirației, la oprirea 

intrării oxigenului în organismul uman, flacăra vieţii se 
stinge, corpul se răceşte şi omul moare. 

Metabolismul cuprinde două procese: 

-Dezasimilaţia sau catabolismul cuprinde reacții 
în care sunt descompuse substanţele nutritive din alimente 
sau substanţele de constituţie ale organismului uman, cu 
eliberarea energiei solare stocate în ele. 

O parte din energia eliberată este utilizată în celule 
pentru sinteza substanţelor organice proprii organismului 
uman. Restul energiei eliberate este utilizată pentru 
efectuarea de activităţi fizice, intelectuale şi pentru 
menţinerea temperaturii corpului constantă. 

-Asimilaţia sau anabolismul cuprinde reacțiile de 
sinteză a unor noi substanţe specifice organismului uman, 
necesare pentru creşterea şi regenerarea lui. Pentru sinteză 
sunt utilizate energia şi substanțele rezultate din 
catabolism. 

Intensitatea asimilației şi a dezasimilaţiei este 
caracteristică vârstei omului. În celulele tinere predomină 
asimilaţia. Celulele tinere cresc, se înmulţesc, formând 
celule noi, realizând creşterea organismului uman. 

În celulele unui organism bătrân predomină 
dezasimilaţia. 

Alexander Loyd şi Ben Johnson (14) scriu despre 
riscul opririi activităţii (metabolismului) celulelor de către 
stres. Celulele se închid, nu mai intră şi nu mai iese nimic 
din celule. Prelungirea stării de stres poate provoca 
moartea celulelor şi îmbolnăvirea omului. 

Autocontrolul 

Celula este un sistem deschis şi face permanent 
schimb de substanţe cu mediul exterior. Desfăşurarea în 
spaţiu şi timp a reacțiilor metabolice este controlată de 
mecanisme proprii de autocontrol şi de autoreglare, pentru 

menținerea structurii şi funcţiilor caracteristice ale 
formațiunilor citoplasmatice. 

Diferenţierile citoplasmatice 

Citoplasma construieşte anumite structuri care să 
îndeplinească anumite funcţii celulare. Aceste structuri 
sunt numite diferențieri citoplasmatice, dintre care unele 
sunt diferențieri permanente (organitele) şi altele sunt 
diferențieri temporare (incluziuni citoplasmatice). 

Diferenţierile citoplasmatice permanente 
(organitele) aparţin protoplasmei şi în ele se desfăşoară 
unele funcţii vitale ale celulei. 

Unele organite se găsesc în toate celulele 
organismului uman şi se numesc comune sau nespecifice, 
altele se găsesc numai în anumite celule, îndeplinind 
funcţii specifice acestor celule şi se numesc organite 
specifice. 

Diferenţierile citoplasmatice permanente comune 
(organitele) tuturor celulelor sunt: 

- membrana celulară; 

- toate membranele celulare interne: reticulul 

endoplasmatic, aparatul Gogli şi mitocondriile şi 

- sistemele granulare: ribozomii, lizozomii şi 

centrozomul. 

Diferenţierile  citoplasmatice temporare 
(nepermanente) cuprind incluziunile: 

- substanţele de rezervă pe care le va folosi 

citoplasma pentru creştere, întreținere, etc (picături 

de grăsimi,granule de glicogen, etc); 

- incluziunile pigmentare; 

- vitaminele; 

- cristalele de uraţi. 

Pentru explicarea rolului sării (NaCl) în 
organismul uman voi scrie numai despre membrana 
celulară. 


Membrana celulară sau plasmalema 

Este localizată la suprafaţa citoplasmei, prin ea se 
realizează contactul cu mediul exterior. La acest nivel 
(periferic) se acumulează lipoproteine, care conferă 
membranei plasmatice elasticitate şi o compoziție chimică 
adecvată funcției de împiedicare, răspândire şi difuzare a 
citoplasmei în mediul înconjurător, permițând numai 
schimburile de substanţe dintre citoplasmă şi mediul 
exterior de viaţă (alimentarea şi vidanjarea, evacuarea 
deşeurilor). Membrana celulară este permiabilă numai 
pentru apă, pentru celelalte substanţe este semipermiabilă 
şi selectivă, permiţând trecerea prin ea numai a anumitor 
substanţe. 

Ca structură, membrana celulară conţine trei 
straturi, trei pături de substanţe, ca un înveliş trilaminat: 
unul extern, unul intern şi un strat mijlociu. Numai 
membrana celulei nervoase este bilaminată. Păturile 
internă şi externă sunt alcătuite din molecule fosfolipidice, 
care trimit una spre cealaltă lanţuri formate din molecule 
de glucide (substanţe hidrofobe, care resping apa), 
acoperite cu câte un strat subțire de molecule de substanţe 
proteice (hidrofile, care atrag apa). Amplasarea 
substanțelor proteice (hidrofile) spre exteriorul şi sper 
interiorul membranei celulei explică atragerea apei atât din 
lichidul extracelular cât şi din cel intracelular şi trecerea 
apei prin peretele membranei. 

Din loc în loc, membrana prezintă pori, care sunt 
porţi de comunicare directă între mediul extern şi cel 
intern al celulei. 

I. C. Voiculescu şi I. C. Petricu (29) presupun că 
pereţii interni ai porilor ar avea sarcini electrice pozitive 
(+) date de grupările aminice şi sarcini electrice negative 
(-) date de grupările carboxilice şi oxidrilice, ceea ce ar 
explica trecerea selectivă a substanţelor. Din punct de 
vedere electric, membrana celulară este polarizată. S-a 
determinat (I. C. Voiculescu şi I. C. Petricu 29) un 
potenţial electric de repaus şi un potenţial electric de 
acţiune, ambele alcătuind potențialul electric de 
membrană. 

Ce determină potențialul electric de membrană? 

La determinarea potențialului electric de 
membrană contribuie conținutul de ioni de Nat, K*, CI, 
etc. al celor două lichide: cel interstițial sau tisular, care 
scaldă țesuturile şi lichidul celular (din hialoplasmă şi 
nucleoplasmă). Concentrația acestor ioni este diferită în 
cele două lichide (tisular şi celular), diferență realizată de 
semipermiabilitatea şi selectivitatea membranei celulare, 
care le separă. 

Lichidul tisular (extracelular) conţine mai mulţi 
ioni de Na”, iar lichidul celular conţine mai mulţi ioni de 
Kt. 

În afară de ioni de K* şi Nat, în celulă se găsesc şi 
alți ioni anorganici şi organici (proteici) macromoleculari, 
care au sarcini electrice negative. 

În lichidul extracelular (tisular) se găsesc ioni de 
CT în cantitate destul de mare. 

Repartizarea inegală a ionilor pe cele două feţe ale 
membranei creează o diferență de potențial electric. 
Membrana celulară lucrează ca un condensator electric, iar 
fiecare celulă lucrează ca un generator electric. 

Ionii de K* şi de CI trec prin membrana celulară 
cu o viteză mai mare decât ionii de Nat. 


46 


Deşi ionii de Na? trec în mod curent din lichidul 
tisular în celulă şi invers, concentraţia ionilor de Na” se 
menţine mai mare în lichidul tisular, comparativ cu 
concentraţia lor în celulă, raportul fiind 10:1. 

Circulaţia ionilor de Na” prin membrana celulară 
este efectuată de un mecanism numit pompă ionică. 
Fenomenul se numeşte transport activ şi are un mare rol în 
metabolismul celular, determinând transportul tuturor 
substanţelor (glucoză, aminoacizi şi al altor substanţe cu 
moleculă mică), care nu pot traversa membrana celulară 
prin osmoză şi prin difuzie. 

lată cum explică I. C. Voiculescu şi I. C. Petricu 
(29) potenţialul electric de membrană: 

În starea de repaus a celulei, pe faţa externă a 
membranei se află mulţi ioni pozitivi (+), iar pe faţa 
internă a membranei se găsesc ioni negativi (-), care 
produc o diferenţă de potenţial electric, numit potenţial de 
repaus. El se datorează migrării ionilor de K* din interiorul 
celulei, unde se găsesc în concentrație mai mare, prin 
membrana celulară în exteriorul celulei. 

Ionii de Na” şi CT , care se află în concentraţie mai 
mare în lichidul tisular (extracelular) au tendinţa de a 
migra prin membrana celulară, în interiorul celulei. 

Cantitatea de ioni de Na* ce va trece prin 
membrană în celulă este mică pentru că membrana 
celulară are permiabilitate redusă pentru ionii de Na*,. 

lonul de CI va trece din lichidul tisular, prin 
membrană, în celulă, în cantitate mai mare decât ionul de 
Na”. 

Prin pierderea de sarcini electrice pozitive din 
celulă, prin migrarea ionilor de K+, din celulă în lichidul 
extracelular şi prin intrarea în celulă a ionilor de CL, faţa 

internă a membranei se va negativa şi faţa externă a 
membranei se va pozitiva. 

Când polarizarea atinge valoarea de 80 - 90 mV, 
trecerea ionilor prin membrana celulară este oprită, 
realizându-se un echilibru. Acest echilibru este condiţionat 
de starea fiziologică a celulei. 

Când acționează un excitant asupra membranei 
celulare, echilibrul se pierde, se strică şi membrana 
celulară se depolarizează. 

Când depolarizarea ajunge la 10 mV, numit nivel 
critic, apare potenţialul electric de acţiune, care se propagă 
de-a lungul membranei, creând o succesiune de diferenţă 
de potențial. 

Potenţialul electric de acţiune creşte 
permiabilitatea membranei celulare pentru ionii de Na (de 
500 de ori), ca urmare a acţiunii excitantului. Prin intrarea 
masivă a ionilor de Na* în celulă, fața externă a 
membranei celulare devine negativă, iar faţa internă a 
membranei celulare devine pozitivă, inversând semnul 
sarcinilor electrice pe cele două feţe al membranei 
celulare. 

Pe măsură ce unda de propagare avansează în 
lungul membranei, în urma ei are loc imediat procesul de 
repolarizare a membranei celulare. Refacerea potenţialului 
de repaus se realizează prin ieşirea din celulă a unei 
cantităţi aproximativ egală de ioni de K*, faţă de ionii de 
Na” intraţi. 


IV-2.2. Stomacul 

Este segmentul cel mai larg al tubului digestiv, are 
capacitatea de 1300 ml şi este amplasat în cavitatea 
abdominală. 

Peretele stomacului este format din patru tunici. 
Dinspre exterior spre interior, aceste tunici sunt: seroasă, 
musculară, submucoasă şi mucoasă. 

În tunica mucoasă se află aparatul secretor al 
stomacului, format din glande secretoare de substanţe 
specifice digestiei din stomac. 

Sucul gastric rezultat din secreția glandelor 
stomacale este format din substanțe anorganice şi 
substanţe organice. Substanțele anorganice sunt formate 
din: 

- apă, în proporţie de 97 — 99 %; 
- acid clorhidric, în proporție de 0,1 -0,5 % (liber şi 
combinat), care dă caracterul acid sucului gastric, 
activează unii fermenţi şi are rolul de sterilizant. În 
lipsa acidului clorhidric , alimentele ar fi supuse 
unui proces de putrefacție, foarte periculos pentru 
organismul uman; 

- săruri minerale: cloruri, fosfaţi, sulfați de sodiu, 

potasiu şi calciu şi anioni: CI, PO435, SO4? etc. 

În stomac se produc degradări parţiale ale 
alimentelor. 


IV-2.3. Ficatul 

Îndeplineşte mai multe funcţii metabolice: 

- metabolismul glucidelor (funcția glicogenică), al 

lipidelor, al proteinelor; 

- funcția urogenă: ficatul degradează aminoacizii 

inutili organismului uman cu formare de amoniac 

(NH3), pe care-l transformă în uree, care se elimină 

prin urină şi prin piele. 

Dintr-un consum excesiv de carne (proteine) 
rezultă în organismul uman un exces de amoniac. Când 
excesul de amoniac depăşeşte capacitatea ficatului de 

prelucrare, surplusul de amoniac este otravă pentru om, în 
special pentru creier. 

Ficarul realizează şi metabolismul sărurilor 
minerale. Ionii de Na*, K* şi CF , proveniţi din alimente se 
depozitează în ficat, de unde sunt mobilizați în organismul 
uman, în funcție de necesităţile lui. 

Ficatul este un regulator al apei din întregul 
organism. Prin acțiunea de neutralizare a hormonului 
antidiuretic produs de hipofiză, reglează diureza apoasă 
(formarea urinei în aparatul uro-genital). 

Ficatul este cel mai important generator de căldură 
pentru menţinerea constantă a temperaturii corpului uman. 

După digestia din stomac, alimentele continuă să 
fie digerate în intestine, până la obţinerea de substanţe 
absorbabile şi asimilabile. 

Sucul format din: sucul intestinal, bila secretată de 
ficat şi sucul pancreatic acţionează asupra alimentelor în 
intestinul subţire. Sucul prezent în intestinul subțire este 
puternic alcalin, datorită bicarbonatului de sodiu pe care-l 
conţine. 


IV- 2-4. Rinichii 

Două bucăți, sunt amplasate în cavitatea 
abdominală. Rinichii extrag din sânge diferite substanţe 
minerale şi organice, sub formă de soluţii apoase. Procesul 
are loc în trei faze. În prima fază se formează urina 
primitivă, prin trecerea plasmei sanguine (fără protide) în 
interiorul capsulei Bowman. Faza a doua se petrece prin 
trecerea urinei primitive în ansa Henle şi tubul contort 
distal, unde are loc resorbţia apei în proporţie de 98 - 99%, 
sub controlul hormonului hipofizar adiuretină 
(vasopresina); glucoza se resoarbe în totalitate, iar unele 
substanţe minerale, parțial. 


50 


I. C. Voiculescu şi I. C. Petricu (29) menţionează 
că un rol deosebit în reabsorbţie îl are sarea (NaCl). În 
lichidul rezultat din filtrarea sângelui, rinichii deversează 
şi secrețiile proprii (NHs, acid hipuric, renina, 
eritropoietina, H*, K* ) şi formează urina. 

Prin reglarea conţinutului în apă şi NaCl al 
sângelui, limfei şi umorilor, rinichii asigură constanța 
presiunii osmotice a plasmei. 

Compoziţia chimică a urinei variază cu alimentația 
şi cu starea fiziologică a organismului uman şi conţine apă 
90% şi 10% şi substanțe dizolvate. Un litru de urină 
conţine 900 ml apă şi 100 grame substanţe dizolvate, din 
care 40 de grame sunt substanţe minerale: cloruri, sulfați, 
fosfaţi, oxalaţi. Corura de sodiu este prezentă în urină în 
cantitate de 9 -16 grame la litru. 


V. Despre sare (NaCl) 


V-1. Documentare din Chimia generală de Linus 
Pauling (21) 

Sarea este o substanţă solidă, cristalină. 

În cristalele de sare (NaCl), fiecare atom de sodiu 
(Na) se află la distanţe egale de şase atomi de clor (Cl) 
vecini şi fiecare atom de clor (Cl) este înconjurat de şase 
atomi de sodiu. 

Cristalul de sare (NaCl) poate fi considerat ca un 
agregat de cationi de sodiu (Na*) şi de anioni de clor (CT), 
iar fiecare ion este legat de şase ioni vecini ai săi printr-o 
legătură electrostatică sau ionică, care are indicele (sau 
tăria) legăturii egală cu 1/6. 

În structura sării (NaCl) fiecare ion are liganţa sau 
numărul de coordinare (N.C) egal cu şase. Linus Puling 

(21) scrie despre posibilitatea trecerii sării (NaCl) de la 
starea de agregare cristal, la starea de agregare gazoasă, la 
gaz, a halogenurilor alcaline. 

Sarea (NaCl) în starea de gaz intră în organismul 
uman şi-l vindecă, în cazul utilizării pungii cu sare 
încălzit? 

În soluţie apoasă, sarea (NaCl) disociază în ioni de 
Na” şi CI. 

Clorul distruge microorganismele, proprietate 
pentru care este folosit ca dezinfectant al suprafețelor şi al 
apei potabile. Clorul este folosit la fabricarea 
medicamentelor. 

În organismul uman clorul are rolul de activare a 
unor fermenți şi sterilizează, omoară microbii. 


V-2 Documentare din Anatomia şi Fiziologia 
Omului de I. C. Voiculescu şi I. C. Petricu (29) 


La capitolul despre membrana celulară am arătat 
prezența şi rolul celor doi componenți ai sării (NaCl), Na* 
şi CF la suprafata membranei celulare şi rolul lor în 
permiabilitatea membranei la trecerea substanțelor din 
mediul exterior în celulă şi din celulă în mediul exterior. 

I. C. Voiculescu şi I. C. Petricu scriu despre 
prezenţa sării (NaCl) în sângele uman. Faza lichidă a 
sângelui, numită plasma sanguină conţine 0,9 % săruri 
minerale, din care Na* deţine 0,34 % şi CI deţine 0,36 %. 
Din totalul de 0,9 %, sarea (ionii de Na* plus ionii de CT ) 
deţin 0,34 + 0,36 =0,7 %. 

E ca şi cum fiecare celulă a organismului uman ar 
fi scăldată în apa sărată a oceanelor. 

La acest conţinut de sare din sânge se mai adaugă 
şi ionii de Na” şi de CI prezenţi în fiecare celulă şi în 
lichidul extracelular din organismul uman. 


V-3 Documentare din Tratamentul Bolilor prin 
legume, fructe şi cereale de dr Jean Valnet (28) 


Jean Valnet (28) clasifică elementele chimice care 
alcătuiesc organismul uman, astfel: 

- douăsprezece elemente majore: azot (N), calciu 
(Ca), carbon (C), clor (CI), hidrogen (H), magneziu (Mg), 
oxigen (O), fosfor (P), potasiu (sau kaliu K), sulf (S), 
sodiu (sau natriu Na) şi siliciu (Si), care alcătuiesc 99,98% 
din masa corpului uman. 

- alte elemente, numite oligoelememte: bor (B), 
brom (Br), iod (I), fluor (F), cobalt (Co), cesiu (Cs), cupru 
(Cu), fier (Fe), molibden (Mo), nichel (Ni), plumb (Pb), 
zinc (Zn), titan, mangan (Mn). 

Jean Valnet(27) consideră elementele chimice 
natriu şi clor, care alcătuiesc sarea, ca elemente cu 
importanţă majoră în organismul uman. 

Rolul sărurilor minerale în organismul uman este 
prezentat de Gabriel Bertrand (citat de Jean Valnet 28) 
astfel: totul se petrece ca şi cum o castă infimă ar conduce 
o turmă. Organismul uman apare ca un fel de oligarhie în 
care enorme mase de elemente pasive sunt dominate de 
către un mic număr de elemente catalitice. Elementele 
catalitice declanşează procesele indispensabile 
schimburilor de substanțe care au loc permanent în 
organismul uman. 

Cataliza este acţiunea pe care o exercită anumite 
substanţe în reacțiile chimice. Catalizatorii ies intacţi din 
reacţiile chimice. 

Sărurile minerale favorizează şi sporesc numărul 
funcţiilor vitaminice, hormonale, enzimatice, antibiotice, 
etc. 

Doctorul Jean Valnet (28) scrie: Totul este otravă, 
nimic nu-i otravă, numai doza contează. În medicina 
ştiinţifică adevărul de astăzi poate fi mâine eroare. 

O infecţie microbiană poate apare la un om slăbit, 
cu carențe (lipsuri) în unul sau mai multe elemente 
chimice vitale. Aceasta este explicația pentru care nu se 
îmbolnăvesc toţi oamenii. Rezistenţa organismului uman 
este efectul echilibrului, în care alimentația are rolul 
principal. 

L. Kervran (citat de Jean Valnet 28) susține că 
organismul uman fabrică magneziu pornind de la sodiul 
din sânge. 


V-4 Documentare din Biblia Naturistului, ghid 
clasic al Medicinii Naturiste, nutriţiei sănătoase 
şi remediilor alternative de Jethro Kloss (13) 


Din cele mai vechi timpuri, oamenii au utilizat 
sarea pentru conservarea alimentelor. 

Jethro Kloss (13) consideră sarea (NaCl) 
indispensabilă organismului uman şi că ajută la: 

- menţinerea echilibrului fluidelor; 

- contractarea musculaturii; 

- funcţionarea sistemului nervos; 

- reglarea conţinutului de acizi din sânge şi din 

urină; 

- contribuie la absorbţia elementelor nutritive prin 

membranele celulare. 

Jethro Kloss consideră că necesarul zilnic de sare 
este de 3 -8 grame, cantitate ce conţine 1,1 -3,3 grame de 
sodiu. 

Sarea consumată în exces poate produce 
hipertensiune. 

Pentru reducerea consumului de sare, Jethro Kloss 
recomandă: 

- consumul de legume şi fructe proaspete; 

- evitaţi conservele şi semipreparatele; 

- evitaţi monoglutamatul de sodiu (prezent în unele 

alimente), care poate produce confuzie şi dureri de 

cap. 

Sănătatea este sacrificată pe altarul poftelor. 

Legumele şi fructele crude sunt indispensabile în 
alimentaţia omului, pentru aportul de vitamine, micro şi 
macro elemente. 

Alte produse vegetale precum boabele de fasole, 
mazăre, linte şi cereale, pot fi aduse în starea de a putea fi 
consumate crude şi de a fi digestibile prin germinarea 
embrionului şi încolţirea lui. Încolţirea creşte conţinutul de 
enzime, de vitamine şi transformă o parte din amidon în 
zaharuri simple asimilabile. 


V-5 Documentare din Dieta vieţii. Miracolul 
vindecării prin hrană scrisă de Daniel Menrath (17) 


Autorul, după ce scrie că sarea distruge vitaminele 
şi enzimele, motiv pentru care este considerată 
cancerigenă., scrie că în cazul unor boli produse de un 
regim strict, fără sare, (crampe, pierderea cunoştinţei, 
slăbiciune musculară) poate fi întrebuințată cu succes 
sarea de mare, care este cea mai indicată formă de sare, 

deoarece conţine şi mici cantităţi de bromuri, ioduri şi 
săruri de magneziu. 

Pentru vindecarea diferitelor maladii, Daniel 
Menrath recomandă eliminarea sării din alimentaţie şi o 
dietă alcătuită numai din crudități, uneori chiar un post 
total. 


V-6 Documentare din Biochimia cărnii şi a 
subproduselor de D. Moţoc şi C. Banu (16) 


Carnea rezultată în urma sacrificării animalelor 
este moartă, nu se mai poate apăra. Pentru a-i menţine mai 
mult timp calitatea de a fi comestibilă, carnea este supusă 
unor tratamente, dintre care face parte şi sărarea cu sare 
(NaCl). 

Sarea este utilizată pentru conservarea alimentelor: 

- murături în saramură (varză, castraveți etc ); 

- preparate din carne şi brânzeturi sărate. 


V-7 Documentare din Alimentaţia raţională a 
omului sănătos şi bolnav de Iulian Mincu şi 
Dorina Boboia (15) 


Sodiul şi clorul se ingerează de către om sub formă 
de sare de bucătărie sau odată cu alimentele sărate. 

În organismul uman sodiul şi clorul se găsesc 
preponderent în lichidul existent în spaţiul extracelular, 
unde participă la formarea şi menţinerea presiunii 
osmotice. 

Sodiul şi clorul intră în alcătuirea sângelui, a limfei 
şi a sucurilor digestive. 

Sarea este utilizată pentru conservarea alimentelor. 

Autorii consideră sarea (NaCl) ca fiind cea mai 
importantă sursă de sodiu pentru organismul uman. 

O  rație alimentară echilibrată furnizează 
organismului uman toate elementele minerale de care 
acesta are nevoie, cu excepția clorurii de sodiu, care 
trebuie adăugată zilnic sub formă de sare de bucătărie. 

Necesarul zilnic trebuie să acopere: 

- nevoia de clor este de 6 grame pe zi; 

- nevoia de sodiu este de 4 grame pe zi. 


V-8 Documentare din Alimentele. Miracolul 
vindecării de dr. Henry G. Bieler (4) 


Prin organismul uman circulă: energia, aerul, apa 
şi materia (alimentele, apa şi sarea). 

Prin plămâni şi prin piele intră şi ies substanțele cu 
starea de agregare gazoasă. 

Prin tubul digestiv intră materia (alimentele, apa şi 
sarea). Alimentele intrate în tubul digestiv al organismului 
uman sunt digerate şi metabolizate, procese din care 
rezultă o serie de deşeuri pe care organismul uman le 
elimină prin plămâni, prin piele, prin tubul digestiv şi prin 
rinichi. 


Evacuările 

Ficatul este locul de depozitare al sodiului, utilizat 
pentru menținerea echilibrului acido-bazic în organismul 
uman. Sodiul este elementul chimic de bază cu care ficatul 
neutralizează acizii. 

În organismul uman ficatul este principalul organ 
de dezintoxicare, este filtrul pe care-l traversează toate 
substanțele, înainte de a intra în circulația generală, 

asigurând puritatea sângelui şi compoziţia normală a 
sângelui. 

Ficatul neutralizează toxinele şi alte substanţe 
inutile şi le elimină prin secreția sa, numită bilă. 

În cazul prezenţei în organismul uman a unui exces 
de toxine, care depăşeşte capacitatea de neutralizare a 
ficatului (sau din lipsa unei cantități suficiente de 
substanţe alcaline, din cauza lipsei de sodiu) bila conţine 
substanţe toxice. De la culoarea normală gălbuie, bila cea 
toxică capătă culoarea verde, până la negru şi corodează 
țesuturile adiacente. Bila toxică produce simptome de 
vomă, inflamații ale ficatului, ale intestinelor, indigestie 
toxică, formarea gazelor în tubul digestiv şi dureri 
abdominale. Când este depăşită capacitatea de funcţionare 
şi de detoxifiere a ficatului, intră în acţiune linia de 
apărare a glandelor endocrine. 

Glandele endocrine solicitate la acest efort sunt: 
hipofiza, tiroida şi capsulele suprarenale. 

Glandele endocrine sunt nişte bucăţi de ţesut care 
secretă hormoni, pe care-i varsă în sânge. Hormonii sunt 
considerați mesagerii biochimici ai sângelui, care conduc 
şi regularizează o mare parte a sublimei activităţi a 
organismului uman. 

Hipofiza, amplasată în cutia craniană, stimulează 
funcționarea celorlalte glande endocrine, în cazul de faţă 
stimulează tiroida şi capsulele suprarenale. 

Tiroida, amplasată la gât, dirijează eliminarea 
excesului de otrăvuri, de toxine prin piele, epidermă şi 
membranele seroase. 

În mod normal, prin epidermă (piele) sunt 
eliminate gaze, lichide şi substanţe sărate şi alte substanţe 
care lubrefiază propria suprafaţă şi sistemul pilos. 

Pielea poate servi ca ieşiri de siguranță pentru 
eliminarea excesului de săruri acide şi deşeuri toxice, caz 
în care pot să apară bolile: eczeme cronice, furunculoza, 
psoriazisul, etc. 

Pielea internă sau membrana musculoasă secretă în 
mod normal un mucus limpede pentru menţinerea 
umidității membranelor, mucus care poate antrena şi 
corpuri străine, către un canal de eliminare. 

În cazul excesului de toxine în sânge, glanda 
tiroidă poate forța expulzarea unor toxine prin celulele 
mucoasei şi pot apărea: 

- guturaiul sau catar pe celulele superficiale ale 

pielii interne; 

- sinuzita,  bronşita, gastrita, enterita etc., 

manifestate prin scurgere muco-purulentă (mucus 

ŞI puroi), purulentă (numai puroi) sau purulent- 

hemoragică (puroi şi sânge), cazuri în care sunt 

afectate straturile mai profunde ale mucoasei, cu 
infamaţia mucoasei sau a membranei. 

Eliminarea forțată a toxinelor prin pielea mediană 
poate provoca: artrita, nevrita, peritonita, encefalita, 
meningita, rezultând din depăşirea capacității de 
funcționare şi de detoxifiere a ficatului. 

Capsulele suprarenale, (amplasate în cavitatea 
abdominală, deasupra rinichilor) dirijează eliminarea 
excesului de toxine din sânge, prin rinichi şi prin intestine. 

Rinichii constituie regulatorul automat care 
menține constantă concentrația de apă uşor sărată din 
sânge şi ţesuturi. 

Organismul uman este o bucată de carne vie uşor 
sărată. 

Când organismul uman este sănătos, ficatul 
elimină deşeurile metabolice. 

Când este depăşită capacitatea ficatului pentru 
curăţarea sângelui de deşeuri, rinichii sunt obligaţi, sunt 
supuşi să efectueze o funcţie care nu le este specifică. 
Îndeplinind-o, globii rinichilor sunt distruși progresiv, 
având loc o degenerare concomitentă a ficatului, a 
rinichilor, a inimii şi a creierului. 

Substanțele iritante care provoacă degradarea 
globilor rinichilor sunt: sarea, aminoacizii, metalele (în 
special mercurul), medicamentele. 

Din rinichi, apa este condusă prin canale, în vezica 
urinară. La nevoie, canalele pot absorbi apa, pentru a 
menţine echilibrul şi concentraţia normală în ţesuturi. 
Canalele sunt destul de lungi, oferind o suprafaţă mare de 
absorbţie. Canalele sunt înconjurate de o reţea de vene. 
Dacă sângele din vene conţine acizi, proveniţi dintr-o 
digestie incorectă, elementele toxice pot trece din vene în 
apa canalelor, deteriorându-le (poate să apară sânge şi 
albumină în urină). Dacă aceste canale se distrug integral, 
se produce anuria, întreruprea eliminării urinei şi bolnavul 
moare. 

Ficatul neutralizează aminoacizii cu sodiu şi îi 
elimină odată cu bila. 

Rinichii evacuează din organismul uman deşeurile 
azotate sub formă de uree. 

Excesul de proteine (carne) introdus în organismul 
uman provoacă tulburări în compoziţia chimică şi în 
funcționarea lui. 


Părerea dr. Henry G. Bieler (4 ) despre sare 


Unica sursă a energiei vitale pentru om este 
radiaţia solară, pe care organismul uman o extrage din 
alimentele vegetale. 

Sarea (NaCl) este un stimulent al glandelor 
suprarenale, ridică un pic tensiunea sanguină. Efectele 
stimulării sunt: o stare de spirit optimistă, o senzație de 
căldură, de vioiciune şi o aparentă stare bună de sănătate. 

În doze mici, sarea (NaCl) acţionează ca stimulent, 
în doze mari sarea era folosită la îmbălsămarea mumiilor 
(sare, uleiuri şi mirodenii). 

Sarea ingerată în doze mici este eliminată imediat 
prin transpirație şi prin urină. Ingerată în doze mari, sarea 
este reținută în ţesuturi şi în fluxul sanguin, provocând o 
stare de hipercloremie, stare în care individul este puternic 
stimulat. Dacă se produce o eliminare rapidă a sării prin 
transpiraţie, scade sensibil concentraţia sării din sânge şi 
individul intră într-o stare depresivă şi într-un şoc, în 
special al nervilor şi al țesutului din creier. Dacă în starea 
de hipocloremie se absoarbe din nou sare (NaCl), 
individul îşi recapătă echilibrul şi se va simţi mai bine. 

Este posibilă eliminarea rapidă a sării prin piele şi 
prin rinichi numai la oamenii sănătoşi şi puternici. 

Când canalele de eliminare sunt insuficiente, are 
loc o retenţie a sării, care produce tulburări în funcționarea 
ficatului, rinichilor şi a pielii, urmate de distrugerea 
organică, indicate prin apariţia de albumină, celule roşii şi 
puroi în urină, sfârşind prin otrăvirea cu sare. 

Există o doză de la care sarea (NaCl) 
anorganică devine periculoasă. 

Dr. H. G. Bieler (4) consideră că un consum de 
sare (NaCl) anorganică constituie un obicei prost, care 
trebuie înlocuit cu consumul de sare sub formă organică, 
conținută de plante. 

Sarea organică este indispensabilă organismului 
uman şi nu se acumulează în exces în organismul uman. 

Pentru menţinerea sănătății, dr. H. G. Bieler (4) 
recomandă o alimentație bogată în legume şi fructe şi 
renunţarea la stimulente (alcool, cafea, tutun, sare, piper, 
mirodenii, vitamine sintetice, stupefiante). 

Dr. H. G. Bieler consideră sodiul ca fiind cel mai 
important dintre toate elementele alcaline, necesare 
organismului uman. 

Doctorul Bieler consideră că potasiul, conţinut în 
fasole verde (păstă1) este necesar pentru pancreas şi pentru 
glandele salivare şi menţionează că se găseşte şi în ţelină, 
dovlecel şi pătrunjel. 

De asemenea, consideră că alimentele vegetale consumate 
introduc în organismul uman vitaminele, microelementele, 
apa sterilă, atât de necesare organismului uman. 

Romanii considerau sarea ca fiind sacră. 


VI - Experienţe practice 


Experiențele practice le-am efectuat pe parcursul 
vieţii. Am suferit de diverse boli şi m-am vindecat pentru 
că am dorit şi am acționat pentru vindecare. 


VI-1 Diabetul insipid este boală vindecabilă. 

La vârsta de 8 ani am avut hepatită epidemică, 
pentru care am stat internată într-un spital rural o lună de 
zile. Ca tratament, doctorița mi-a recomandat să mănânc 
morcov ras, pe care eu l-am refuzat, neavând informaţiile 
necesare despre compoziția chimică a morcovului şi 
despre rolul morcovului în alimentaţia omului. La 
externarea din spital, am fost declarată vindecată. 

Hepatita epidemică este o boală grea care distruge 
ficatul şi lasă sechele. 

Aveam permanent buzele uscate şi crăpate şi am 
început să beau apă şi să urinez ritmic. La interval de 
câteva ore, întâi urinam apoi beam apă. Cu timpul 
intervalul s-a redus, la maxim o oră, ziua şi noaptea. 

Aveam dereglată circulația apei prin organismul 
meu. Robinetul de jos era deschis permanent, se forma 
continuu o cantitate de urină mai mare decât ar fi fost 
normal. 

Suferința aceasta nu m-a împiedicat să învăţ şi 
chiar învăţam foarte bine, la şcoală obţineam note mari, eu 
doream intens să depăşesc nivelul părinţilor mei, ţărani şi 
să devin o persoană educată şi cu serviciu, după modelul 
profesorilor mei. Am prins şi o conjunctură politico- 
economică favorabilă, conducătorul statului, Gheorghe 
Gheorghiu Dej acordând burse elevilor cu rezultate bune 
la învăţătură şi cu situaţie materială precară. 

În ciclul primar am primit o bursă constând într-o 
sumă de bani lunară. La liceu am primit ca bursă cazărea 
ŞI mesa gratuite (trei mese pe zi). La facultate am primit ca 
bursă cazare şi masă gratuite (trei mese pe zi) şi o sumă 
lunară de bani, care îmi ajungeau pentru rechizite. 

La facultate, fiind studentă cu rezultate foarte 
bune şi cu dosar social favorabil, am fost cooptată în 
organele de conducere ale Uniunii Tineretului Muncitor. 
Eram ţinută în şedinţe, o bună parte din timpul rămas după 
cursuri. 

Însă eu doream să învăţ şi eram nevoită să învăţ 
noaptea, rămânându-mi prea puţine ore pentru somn. Cu 
timpul m-am îmbolnăvit. 

Pe timpul lui Gheorghe Gheorghiu Dej, aveam 
asigurată asistenţa medicală gratuită. Exista cabinet 
medical la facultate şi policlinică numai pentru studenți cu 
cabinete medicale de specialitate, iar pentru afecțiunile 

mai grave, ni se dădea trimitere către cabinetele medicale 
din Policlinica orăşănească. 

Am fost consultată la mai multe cabinete medicale. 
Atunci am fost consultată de către marele medic 
endocrinolog Octav Botez, din Policlinica orăşănească, 
care a observat deranjamentul circulaţiei apei în 
organismul meu, m-a suspectat de diabet insipid şi mi-a 
dat bilet de trimitere pentru internare în Institutul 
Endocrinologic din Bucureşti. 

În anul 1963, m-am internat în Institutul 
Endocrinologic din Bucureşti unde mi s-au făcut mai 
multe analize şi investigaţii. Pentru cantitatea de 6,5 litri 
de urină eliminată în 24 de ore şi tot atâta apă băută, m-au 
diagnosticat cu diabet insipid şi mi-au prescris ca 
tratament retrohipofiza. 

Retrohipofiza era un praf obţinut prin uscarea şi 
mărunţirea glandei hipofize extrasă de la porc, după 
sacrificare. 

Trebuia să prizez, să trag pe nas praful de 
retrohipofiză, de trei ori pe zi. La început, retrohipofiza era 
dozată la farmacie în nişte capsule. Ulterior, turnam direct 
dintr-o sticluţa cu capac de cauciuc, o grămăjoară de praf 
pe mână şi îl trăgeam pe nas. 

Ce efect a avut acest medicament asupra mea? 

În primul rând mi-a închis complet robinetul de 
jos: nu mi se mai forma urină şi nu mai urinam deloc. 
După consumarea dozei de retrohipofiză prizată, dacă nu 
prizam altă doză, mi se deschidea automat robinetul de jos 
şi mi se forma imediat o cantitate mare de urină, ca şi cum 
nu aş fi luat niciodată retrohipofiză. Sub ochi mi se formau 
cearcăne vinete. Urina formată fără tratament avea 
densitatea de 1005. 


64 


La începutul tratamentului cu retrohipofiză îmi 
simţeam creierul inundat cu lichid şi aveam senzaţia că 
pierd contactul cu realitatea şi ameţeam. Asfixierea 
creierului cu lichid produce moartea. Retrohipofiza nu 
reglează, nu aduce la normal diureza. La omul sănătos, 
diureza este circa 2 litri în 24 de ore, cu densitatea de 
1030. 

Cu robinetul de jos închis, apa băută rămânea în 
sînge. Sângele are capacitatea de a-şi menţine compoziţia 
constantă, pentru care arunca apa în spaţiile libere 
disponibile, în cazul meu, în cutia craniană. 

În anul 1964 am revenit la Institutul 
Endocrinologic Bucureşti cu intenţia să le spun ce efect 
are retrohipofiza asupra mea. Nu m-au mai primit la 
consultație, recomandându-mi să mă adresez medicului 
endocrinolog din policlinică. Atunci medicii au manifestat 
lipsă de responsabilitate pentru medicamentul pe care mi 
l-au prescris. 

Am urmat tratamentul cu retrohipofiză o perioadă 
destul de lungă de timp, până după terminarea studiilor, 
angajării ca inginer şi căsătoriei, familia fiind impusă prin 
diverse mijloace subtile. 

Retrohipofiza a avut efect negativ asupra sănătăţii 
mele, oprind circulaţia apei, deşeurile nu s-au eliminat şi 
s-au acumulat în organism. 

Prin căsătorie am intrat în moara cu ciocane, cu 
naşteri şi chiuretaje. Am născut doi copii normali şi 
sănătoşi, care sunt bucuria vieţii mele. 

Atunci chiuretajele erau permise numai la femeile 
care sufereau de anumite boli, printre care figura şi 
diabetul insipid. 

Pentru aprobarea  chiuretajului era necesară 
internarea în spital, la secția endocrine, unde se verifica 

starea bolii fără tratament. Acolo am constatat că în anul 
1975, fără tratament, diureza mea ajunsese la 13,5 litri, cu 
densitatea 1005. 

Vorbind la TV, un medic a declarat că unii dintre 
bolnavii de diabet insipid ajung la diureza de 20 litri, după 
care mor. 

Starea sănătăţii mele se înrăutăţea, în primul rând a 
tubului digestiv. În anul 1977 am fost operată, în două 
reprize de ocluzie intestinală prin proces proliferativ 
stomozant. Am avut norocul să întâlnesc un medic 
profesionist şi omenos, Constantin Dolinescu, care m-a 
ajutat să depăşesc acest episod greu din viaţa mea. 

În anii următori am continuat să prizez 
retrohipofiză, dar situația sănătății mele se înrăutăţea în 
continuare. Am fost diagnosticată cu colon iritabil, pentru 
care luam nişte prafuri calmante şi ajunsesem să tolerez 
doar o alimentaţie numai din fiertură de morcovi cu 
cartofi. 

În anul 1981 am avut probleme cu aparatul genital. 
La cabinetul de ginecologie, la consultaţie, doctoriţa a 
constatat în burta mea o formaţiune suspectă, pentru care 
mi-a prescris o lună de concediu medical. 

În aceeaşi zi am trecut şi pe la cabinetul de 
endocrinologie. Am avut marele noroc al vieții mele că 
ilustrul medic endocrinolog Octav Botez mi-a propus să 
opresc tratamentul cu retrohipofiză şi să iau clofibrat, un 
alt medicament pentru tratarea diabetului insipid. Am 
acceptat imediat, eu simțind că tot răul de care sufăr este 
provocat de retrohipofiză. 

Tratamentul cu  clofibrat (para diclor fenil 
benzenul) se întindea pe durata de şase săptămâni, astfel: 6 
pastile pe zi în prima săptămănă, 5 pastile pe zi în a doua 

săptămână, tot aşa până la 1 pastilă pe zi în a şasea 
(ultima) săptămână. 

Eram în luna de concediu medical acordat de la 
cabinetul de ginecologie. Nu am mai luat retrohipofiză. 
Am luat clofibrat în doza prescrisă. În acea lună de 
concediu medical am stat la pat, am băut apă după cum 
simţeam că îmi este sete şi urinam cantităţi mari de urină 
cu aspect de zoaie tulbure. Am mâncat doar supă de 
morcovi şi cartofi, eu suferind şi cu tubul digestiv. 

După o lună de concediu medical, sub tratament cu 
clofibrat, m-am prezentat la cabinetul de ginecologie, la 
consultație. Doctoriţa a băgat mâna în burta mea, a 
scotocit şi a constatat că formațiunea pentru care mi-a 
prescris o lună de concediu medical, dispăruse. 

M-a întrebat ce am făcut. I-am răspuns că am schimbat 
tratamentul pentru diabet insipid. 

În acea lună, tratamentul cu clofibrat şi-a dovedit 
rezultatul benefic, cantitatea de apă şi de urină scăzând de 
la 13,5 litri pe zi, apropiindu-se de normal, la 2 -3 litri pe 
ZI. 

Când am terminat cu tratamentul cu clofibrat, după 
scurgerea celor şase săptămâni, am terminat şi cu diabetul 
insipid, fiind vindecată. 

Boala diabet insipid este vindecabilă, tratamentul 
pentru vindecarea diabetului insipid l-a inventat medicul 
endocrinolog Octav Botez şi eu l-am experimentat. Am 
luat retrohipofiză timp de 18 ani, din anul 1963 până în 
anul 1981, după care în următorii 40 ani, adică până în 
prezent nu mi-a mai revenit boala. Acum pot sta 3 ore fără 
să urinez şi să beau apă. 

Printre medici există şi unii profesionişti şi 
omenoşi, dar trebuie să ai norocul să-i întâlneşti, 
pentru că medicii buni nu-şi fac publicitate. 

Ştii proverbul: polobocul gol face mai mult 
zgomot. 


VI-2 Cum am ajuns vegetariană 


Într-un an, în luna ianuarie am mâncat carne de 
porc, iar în luna februarie m-am îmbolnăvit de gută: 
deşeurile de la carnea de porc, consumată excesiv, mi se 
depuneau pe articulaţia de jos a piciorului drept şi nu mai 
puteam merge. Deşeurile mi se depuneau şi în muşchii 
ambelor picioare, în mod identic ca la trichineloză, astfel 
încât nu mai putea merge. 

Am fost la doctor şi mi-a spus că ureea este cea 
care se depunea şi mi-a propus un tratament din import 
pentru extragerea şi eliminarea ureei . 

Eu ştiind de unde provine ureea, i-am răspuns 
medicului că eu nu voi mai mânca carne, şi voi lăsa răgaz 
organismului să evacueze ureea depusă, printr-un regim 
alimentar adecvat. Regimul alimentar a constat dintr-o 
salată de crudități, preparată din rădăcini de păstârnac, 
morcov, pătrunjel, ridichi, ţelină şi pâine neagră, cartofi 
fierți şi apă. 

Umflătura de la articulaţia piciorului am dizolvat-o 
în trei zile cu trei băi de fiertură de paie de ovăz, după 
indicaţiile părintelui Sebastian Kneipp (12). 

M-am vindecat de gută şi am continuat să previn 
guta în viitor cu regim alimentar vegetarian şi fără sare. Eu 
am avut două variante pentru viitor: să continui să mănânc 
carne şi să devin o bolnavă imobilizată la pat sau să renunţ 
la carne şi să redevin activă (eu încă făceam serviciu). Şi 
am ales să redevin activă. 

Dar acest regim alimentar vegetarian şi fără sare a 
avut ca efect secundar o carenţă de nutrienți, o lipsă în 
anumite principii nutritive, care m-a expus îmbolnăvirilor. 


VI-3 Tusea 


VI-3-1 Tuse. 
Relatez o experienţă observată, când fusesem 

internată în spital, la secţia chirurgie. În acelaşi salon a 

fost adusă o persoană în vârstă care tuşea şi avea 

picioarele umflate. O adusese la chirurgie să-i amputeze 
picioarele. Bolnava spunea că a tuşit toată iarna şi din luna 
iunie, nu mai putea dormi noaptea din cauza tusei. În 
salon, noaptea, se aşeza pe marginea patului, în şezut şi 
tuşea în loc să doarmă. 
Atenţie! 
Când nu mai poţi dormi nici noaptea, moartea te pândeşte 
după uşă. 

Ce s-a întâmplat cu bolnava de mai sus? 

Medicii de la secţia chirurgie, inclusiv şeful secţiei, medic 
profesor universitar, erau profesionişti, omenoşi şi iubitori de 
oameni. Le-au spus însoţitorilor bolnavei că nu are logică să-i 
amputeze picioarele şi s-o supună la chinuri finale cumplite. 
Medicii întrevedeau finalul apropiat (sfârşitul ciclului vital al 
bolnavei) şi le-au propus rudelor să o ia acasă şi să urmeze un 
tratament medicamentos. Imediat după externare, bolnava a fost 
aşezată pe o bancă în curtea spitalului şi până să vină taxiul să o 
transporte acasă, aceasta şi-a găsit sfârşitul pe bancă. 

Tusea este o boală cu cauze profunde, în multe 
cazuri neglijată de bolnavi, până devine prea târziu. 

VI-3-2 Tusea 

După un post numai cu alimente vegetale ţinut 
după canoanele dogmei religioase, după împărtăşanie, am 
făcut o tuse ce semăna cu tusea convulsivă: tuşeam şi 
vomam o  expectorație abundentă. Starea aceasta m-a 
îngrijorat şi am aplicat un tratament şoc (după Daniel Reid 
22): am luat trei zile la rând câte o linguriţă de hrean ras, 
pe care l-am înghiţit cu apă. În trei zile mi-a trecut tusea 
complet. 

Abia mai târziu am citit în cartea doctorului Jean 
Valnet (28) că oamenii care au curăţat hrean, au orbit din 
cauza substanţelor volatile emanate din hrean. 

Eu acum văd numai cu un ochi, probabil că şi 
hreanul pe care l-am mâncat cu linguriţa a contribuit la 
pierderea vederii unui ochi. 


VI-3-3Tusea 

Din când în când îmi apărea tusea, eu fiind în 
continuare vegetariană. De data aceasta m-am tratat cu 
sare (NaCl): am luat de trei ori pe zi câte un vârf de cuţit 
de sare, pe care am băut-o cu apă. În două zile mi-a trecut 
tusea. 


VI-3-4 Tusea 

Am simțit un sloi de gheaţă în spate. Mi-a fost 
foarte frig, ca şi cum m-aş fi aflat cu pielea goală afară în 
ger. Seara am avut ceva frisoane şi parcă ceva febră. M-a 
durut capul în zona frunții şi la tâmple. Am început să 
tuşesc şi să elimin cu greu secreții consistente din nas. Mi- 
am aplicat toate tratamentale naturiste pe care le 
cunoşteam: 

- am mâncat unt cu muştar (D. Moţoc 16). 

- am luat piper, ca antibiotic (S: Kpeipp 12). 

- am mâncat sfeclă roşie cu hrean (D. Reid 22). 

Cum se manifesta tusea? 

S-a instalat un spasm nervos care-mi deregla 
respiraţia. Tusea era productivă, se desprindea cu greu 
flegma din străfundurile aparatului respirator. Efectul 
sensibil l-am simțit după ce am mâncat hreanul. Am 
obţinut o anulare a spasmului nervos pentru o perioadă de 
timp, din cele 24 de ore ale zilei. După o perioadă de calm, 
tuşeam ca la început, ceea ce m-a făcut să cred că 
substratul este de vină, reacția pH acido-bazică a 
organismului meu. 

Am continuat cu tratamentul naturist. 

Mi-am adus aminte de efectul terapeutic al sării şi 
de punga cu sare (NaCl) pe care o încălzeam şi o puneam 
pe piept când tuşeam. 

Am luat punga de pânză cu sare, am turnat sarea 
în ceaunul de tuci şi am înfierbântat sarea la flacăra 
aragazului. Sarea fierbinte am turnat-o înapoi în punga de 
pânză şi am legat-o strâns, să nu se împrăştie sarea. Am 
învelit punga cu sarea fierbinte într-un prosop împăturit şi 
am pus-o pe piept, în poziția culcată în pat. Sarea nu se 
pune fierbinte pe piele pentru că frige, produce arsuri, pete 
roşii pe piele. 

Cu punga cu sare pe piept, am putut să dorm 
noaptea fără să tuşesc. Am tuşit după şase ore cu 
eliminarea unei flegme aproape consistentă, de culoare 
gălbuie spre bej, care s-a desprins uşor. 

Ce am făcut pentru vindecarea durerii de cap? 

Cu mulţi ani în urmă am făcut sinuzită, manifestată 
cu dureri mari de cap. Am pus comprese calde la cap. În 
sinusuri s-a format puroi compact, pe care mi l-a extras 

doctorul ORL-ist prin puncții: mi-a injectat lichid în 
sinusuri (prin nas), după care am suflat nasul şi am 
evacuat lichidul injectat împreună cu dopuri de puroi. A 
fost o procedură dureroasă şi neplăcută, dar eficientă. De 
atunci am ţinut minte că la cap nu trebuiesc puse comprese 
calde. 

În experienţa de faţă mi-am pus palmele pe cap, în 
pozițiile recomandate de Dumitru Hristenco (11), cu efect 
sensibil vindecător. 

Dimineţa, după ce m-am spălat cu apă rece pe 
frunte şi pe faţă şi mi-am sufatu nasul, mi-a ieşit un puroi 
gălbui- bej, aproape consistent. 

Am mai pus lângă cap o punguţă cu pedicuţă 
(plantă radioactivă) (Maria Treben 27), care a acţionat 
favorabil de la distanţă. Am pus o pungă cu pedicuţă şi pe 
piept. Efectul obţinut a constat în atragerea infecţiei 
respiratorii spre gât. Dar tot numai în timpul cât a stat 
pedicuţa pe piept. 

Cred că atunci am făcut o carenţă de sare (NaCl). 

Am mâncat 300 grame de murături iuți şi sărate, 
împreună cu mâncare de fasole, aliment proteic, generator 
de aminoacizi. Eu am mai vindecat în trecut tusea, 
mâncând câte un castravete murat pe zi. 

În acest episod de tuse am luat chiar un vârf de 
cuţit de sare (NaCl) cu apă, după care am mâncat un măr. 

După tratamentele de mai sus, am tuşit din ce în ce 
mai rar, cu punctul de pornire al tusei tot mai aproape de 
gât. 

Această repriză de tuse s-a încheiat (în luna 
decembrie) în urma tratamentului cu sare (NaCl) oral şi 
comprese cu sare pe piept, tratament care mi-a crescut 
tensiunea la 14 cu 8, tensiune care nu mă deranja. 

Au trecut două luni de linişte şi sănătate. Dar iarna 
2016-2017 a fost friguroasă şi în luna februarie am făcut o 
nouă repriză de tuse cu expectoraţie şi îmi curgea şi o 
murdărie din nas, murdărie care făcea dâră pe unde trecea. 
În nas aveam nişte umflături tari, dureroase de culoare 
roşu închis, care se extindeau până în exteriorul nasului. 
Am reluat tratamentul cu sare (NaCl), de data aceasta nu a 
mai avut efect. Simţeam că flegma îmi umple complet 
căile respiratorii. 

Am recurs la tratamentul cu piper boabe, cu efect 
de antibiotic, recomandat de părintele Sebastian Kneipp 
(12), înghițind zilnic, în timpul mesei câte 6 boabe de 
piper negru întregi. În timpul mesei, mă opream din 
mâncat, luam în gură 6 boabe de piper negru întregi, le 
înghiţeam cu apă, după care continuam să mănânc. Cu 
tratamentul cu piper am reuşit să atenuez tusea, reuşind să 
ridic în sus spre gât locul în care se forma flegma, care se 
desprindea uşor la un tuşit slab. Starea generală de 
sănătate redevenise mai bună. 

Am preparat un sirop de ridiche neargă astfel: am 
luat o ridiche neagră, am spălat-o, am tăiat un căpăcel (un 
disc) din zona superioară (de unde se prind frunzele), am 
scobit miezul ridichii şi am practicat un gol în care am pus 
o linguriţă de miere de albine. Ridichea astfel prelucrată 
semăna cu un castron, al cărui perete era format din coaja 
neagră plus un strat gros de circa 2 cm de miez de ridiche. 
Am pus ridichea într-un castronaş ca să stea cu tăietura în 
poziţie orizontală. Am lăsat-o în repaus câteva ore, timp în 
care în ridiche s-a format un sirop din mierea de albine şi 
din sucul de ridiche. Era plăcut la gust şi l-am băut. Am 
mai mâncat şi murături picante. Tusea s-a vindecat. S-a 
oprit şi scurgerea din nas. În luna următoare, martie, am 

început să mănânc urzici tinere şi proaspete, opărite şi să 
beau ceai de urzici cu lămâie şi miere de albine. 

Carnea tăiată (rezultată din sacrificarea animalelor) 
şi carnea vie (din care este alcătuit corpul uman) pot 
rezista la atacurile microbilor numai sărate, adică să 
conţină sare (NaCl), într-o concentraţie optimă. 

Analizând vârsta oamenilor care au afecţiuni 
respiratorii manifestate prin tuse, se constată că mai 
frecvent tuşesc copii mici, a căror alimentaţie este fără 
sare. Pentru tuse, medicul i-a prescris nepoatei mele un 
medicament calmant, care o adormea şi o paraliza. Mă 
trezeam noaptea şi constatam lângă mine nepoata amorţită 
şi rece, care abia mai respira. Mă speriam, îi luam 
mânuţele şi i le încălzeam şi mă străduiam să să o readuc 
la viaţă. Îi ceream medicului să-i reducă doza. Era un chin 
şi o spaimă pentru mine. Medicamentul îi producea o 
răceală totală a corpului şi un frison, chiar în stare de 
veghe. O luam în braţe pe nepoțică şi mă străduiam să o 
încălzesc şi să o readuc la funcţionare normală. La 
încetarea tratamentului, tusea apărea din nou. Cauza tusei 
nepoţelei mele cred că era carenţa de sare (NaCl), de care 
nu se ținea seama. 

De ce trebuie tratată tusea? 

Tusea este o stare neplăcută care micşorează 
capacitatea de muncă şi influenţează negativ dispoziția 
psihică. Deranjează circulaţia aerului în aparatul respirator 
şi alimentarea cu oxigen a organismului uman. Căile 
respiratorii pe care se formează flegma, sunt afectate, nu-şi 
mai îndeplinesc corect şi suficient rolul de absorbant al 
oxigenului şi de eliminare a bioxidului de carbon. 
Substratul îşi deteriorează structura. 

Tusea poate să apară la orice vârstă. Trebuie să ştii 
ce să faci să scapi de boală şi să restabileşti echilibrul 

dinamic al corpului uman cu mediul natural şi cu mediul 
social. 


VI-4 Am experimentat ardeiul iute roşu 


Jethro Kloss (13) scrie că ardeiul iute are 
puternice proprietăți antimicrobiene. 

Am experimentat ardeiul iute roşu. 

Am cumpărat un pliculeţ cu ardei iute roşu şi am 
adăugat un vârf de cuţit de praf de ardei iute roşu la o 
porţie de borş cu fasole. Am mâncat-o. În timp ce o 
mâncam mi s-a părut că este prea tare, foarte iute, dar am 
insistat şi am mâncat tot castronul de borş cu pâine. 

După puţin timp mi-a fost rău: am simţit mâncarea 
ca pe un bolovan în stomac, mi-a dispărut buna dispoziție 
pentru orice activitate. Trebuia să întreprind ceva să scot 
bolovanul din stomac. 

Cu o lună înainte mai avusesem un bolovan în 
stomac. Atunci am luat o ligură de seminţe de in cu un 
pahar cu apă. După jumătate de oră am luat o linguriţă de 
frunze uscate de leuştean cu o cană de apă, care au produs 
un efect purgativ imediat de evacuare a alimentelor din 
tubul digestiv prin orificiul anal. Conţinutul tubului 
digestiv s-a descărcat total, ciuş. Am băut un ceai de tei, 
mentă şi soc, cu lămâie şi miere de albine şi am trecut mai 
departe, fără să acord prea mare atenţie incidentului. 

De data aceasta am luat din nou o lingură plină cu 
seminţe de in cu un pahar plin cu apă. M-au apucat 
imediat nişte reflexe de vomă şi am vomat în reprize. 
După fiecare repriză de vomă am băut câte un pahar cu 
apă (Perla Harghitei). Reprizele de vomă, vreo şase, s-au 
repetat până s-a eliminat şi ultima sămânță de in şi 
stomacul a rămas gol. Reprizele de vomă erau atât de 

epuizante încât trebuia să mă ţin de vasul WC-ului sau de 
marginea chiuvetei ca să nu cad din picioare. Unul din 
accesele de vomă a fost atât de puternic, încât mi-a depăşit 
puterea de control şi deversarea pe gură a început din 
cameră. 

După ce am golit tot stomacul, am băut în 
continuare apă şi am golit în două reprize restul materiei 
existentă în tubul digestiv, prin orificiul anal. Golirea s-a 
efectuat ciuş, cum ai vărsa materialul dintr-un vas. 

Nu mai aveam nimic în tubul digestiv, m-am 
uşurat, am scos bolovanul. Evacuarea şi liniştirea a durat o 
jumătate de zi. Se apropia noaptea. Înainte de culcare am 
băut ceai de pojarniţă cu miere de albine. Nu am avut un 
somn liniştit. M-am trezit des pentru că simţeam nişte 
dureri în partea dreaptă şi în parte de sus a stomacului. Le 
simţeam ca pe nişte umflături dureroase. Am avut un somn 
agitat, am visat o persoană moartă, din familia mea, care 
venise la mine. Când eşti bolnav, vin morții să te ia, dacă 
te laşi luat. 

După neliniştea nopţii, a doua zi, m-am străduit să 
repun în funcţiune tubul digestiv, să-l fac să accepte să 
circule din nou materia prin el. 


Mi-am adus aminte că dr. Jean Valnet (28) scria 
despre acţiunea benefică a uor vitamine unice, existente 
numai în lămâi şi portocale. Aşa că am început 
tratamentul cu suc de portocale: la 2 -3 ore storceam şi 
beam sucul de la o portocală. 

Şi Jethro Kloss (13) indică sucul de portocale 
pentru purificarea organismului uman de deşeuri. 

Cu tubul digestiv gol, nu am mai vomat şi nu am 
mai eliminat nimic prin orificiul anal. 

Am stors şi o lămâie, am diluat sucul de lămâie 
obţinut cu apă (raportul 1:1) şi l-am băut câte o înghiţitură. 
Nepoata mea mi-a făcut un ceai de mentă cu miere de 
albine, pe care l-am băut tot câte o înghiţitură. 

A urmat a doua noapte. Nu am putut dormi din 
cauza durerilor din parte dreaptă şi din partea superioară a 
stomacului. Parcă simţeam nişte umflături dureroase. 

Am recurs la punga cu sare (NaCl) gemă mărunţită 
pe care o mai folosisem şi altă dată. Am încălzit sarea în 
ceaun pe flacără, la aragaz. Sarea fierbinte am turnat-o în 
punga de pânză şi am legat-o bine. Am înfăşurt punga cu 
sarea fierbinte într-un prosop împăturit. Am aşezat punga 
cu sare în pat şi m-am aşezat cu zona dureroasă deasupra 
sării. Stratul de prosop împăturit lăsa să ajungă la corpul 
meu, doar o căldură moderată, plăcută. S-a întâmplat 
minunea: sarea călduţă mi-a atenuat umflăturile şi durerile 
şi am dormit continuu cinci ore. 

Am plimbat punga cu sare călduță pe tot 
abdomenul meu sensibil şi l-am desensibilizat. Am 
vindecat orice durere, provocată de orice neregulă 
existentă în interior. 

În paralel cu durerile, parcă au existat şi ceva 
frisoane, pe care le-am spălat cu duşul cu apă rece. 

A treia zi am mâncat un măr ras, câteva linguri de 
iaurt natur şi o lingură de miere de albine. Am luat miere 
de albine ca să alimentez cu glucoză creierul, inima şi 
muşchii, pentru că trebuia să reintru în activitatea casnică : 
cumpărături, aprovizionare etc. Am avut permanent grijă 
să mă sprijin bine pe picioare şi să nu mă clatin. 

A trebuit să alimentez creierul cu glucoză, să mă 
pot concentra. Cu toate acestea, nu m-am putut concentra 
şi am scăpat laptele în foc (la fiert, laptele a deversat din 
oală), deşi îl văzusem că e aproape fiert. 

Consider că familia subjugă femeia. De la locul de 
muncă, din afara familiei, femeia primeşte concediu 
medical, când este bolnavă. În familie, femeia munceşte 
până moare, dacă nu are suficientă înţelepciune să aibă 
grijă de ea. 

Şi de data aceasta sarea m-a vindecat. 


VI-5 Tratamente cu băi în ape sătrate în 
staţiuni balneare 


Părintele Sebastian Kneipp (12) nu agrează 
tratamentul cu băi în ape sărate în stațiuni balneare, 
considerând că băile au o acțiune brutală asupra 
organismului uman şi din motivul că apele sărate din 
stațiuni pot conţine şi alte substanţe (în afară de sarea 
NaCl), foarte corozive pentru piele şi pentru organismul 
uman. 


VI — 5 -1 Băi în ape sărate efectuate de mine în 
stațiunea Ocna Şugatag, aflată la 25 km de Sighetul 
Marmaţiei în judeţul Maramureş. 

Am plecat cu familia în concediu, la Ocna Şugatag 
şi ne-am cazat la pensiunea Popasul din Deal, la Pop 
Vasile. Pensiunea era dotată cu un bazin cu apă caldă 
sărată de culoare bej-portocaliu şi un bazin cu apă rece 
dulce (nesărată) În acea localitate şi apa potabilă de la 
robinet avea proprietăți vindecătoare, vindecându-mi 
infecția de la ochi. 

Localnicii din vecinătatea localității veneau 
periodic să facă baie în apa sărată, după care spuneau că 
se simt bine. Erau sănătoşi, puternici, rezistenți şi nu se 
îmbolnăveau. Ei veneau din când în când şi îşi curățau 
aura energetică în apă sărată. 

În timpul băii în apa sărată, sarea din baie intră 
prin piele în corp, e ca şi cum te-ai pune la saramură, în 
mod identic cum pui carnea în saramură. Durata staţionării 
în baia, în bazinul cu apă sărată caldă era apreciată de 
fiecare turist, de la 30 minute la o oră. După baia în apa 
sărată caldă intram în bazinul cu apă rece nesărată şi 
înotam. 

Am stat la Ocna Şugatag zece zile. 

Dimineaţa făceam duş de curăţenie în cameră cu 
apa de la robinet. 

Tratamentul mi-a priit, m-am simţit bine după 
tratament: mi s-a limpezit vederea şi nu am mai tuşit. 


VI-5-2 Băi în ape sărate efectuate de mine în 
Complexul Turistic Apollo, Sângeorgiu de Mureş, la 5 
km de oraşul Târgul Mureş. 

După câțiva ani, de la băile specificate la punctul 
VI-5-1, am fost la băi la Apollo. Acest complex turistic era 
mare şi cuprindea un hotel cu spaţii de cazare, cu 
restaurant şi cu vaste spaţii pentru tratament balnear, 
dotate cu bazin cu apă caldă sărată, cu bazin cu apă rece 
nesărată, cu bazin cu apă sărată cu curenţi de apă (jacuzi) 
pentru masaj, cu duşuri cu apă caldă şi rece, cu grupuri 
sanitare etc. şi cu ieşire într-o curte împrejmuită, cu spațiu 
verde dotată cu leagăne şi şezlonguri pentru făcut plajă. În 
curte mai era un bazin cu apă sărată. 

În afara hotelului, complexul Apollo mai cuprindea 
un spaţiu împrejmuit, dotat cu un bazin mare cu apă sărată 
rece, un bazin cu apă rece dulce (nesărată) pentru adulţi, 
un bazin cu apă rece dulce pentru copii, un spațiu 
împrejmuit pentru nudişti, (cu nămol, duşuri şi saltele 
pentru plajă), spaţii amenajate pentru plajă cu şezlonguri 

acoperite sau expuse la soare, vestiare, grupuri sanitare şi 
chioşcuri cu gustări şi băuturi. 

Copii nu făceau baie în apă sărată. 

Era un afiş care recomanda 30 minute pentru 
durata băii în bazinul cu apa sărată rece. 

Dimineaţa venea şi o profesoară de gimnastică pe 
marginea bazinului cu apă sărată rece şi indica şi îndemna 
turişti din bazin să facă gimnastică, odată cu ea şi turiştii 
din bazin, făceau şi gimnastică. 

Am fost în concediu, la Apollo trei ani succesivi. 

În primul an m-am simţit bine după băile de la 
Apollo. 

În al doilea an, concentraţia de sare intrată în 
corpul meu tindea spre saturație. După câteva băi mi s-a 
umflat gura, în special buza de jos. Am întrerupt băile şi 
mi-am vindecat gura cu comprese cu frunze de varză 
proaspătă, crudă. 

În al treilea an, după câteva băi în apă sărată, sarea 
intrată în corpul meu a depăşit limita suportabilă şi mi s-au 
umflat buzele, căpătând o culoare grena. În mijlocul buzei 
de jos mi s-a făcut o crăpătură, o rană dureroasă. Pe spate, 
pe omoplaţi, pielea s-a umflat, creând o zonă grena 
dureroasă. Corpul meu era ca un cuptor încins care ardea. 
Ca să-l răcoresc, făceam des, ziua şi noaptea, duşuri cu 
apă rece, din cap până-n picioare. După duş mă ştergeam 
cu prosopul. 

Pe spate şi la gură mi-am pus comprese cu frunze 
de varză proaspătă, crudă. Când se înfierbântau, le 
aruncam şi puneam alte frunze. 

Pentru crăpătura de la buza de jos am mâncat unt, 
pentru că membranele au în compoziţia lor grăsime 
(lipide), care le oferă elasticitate. 

Într-o lună de zile am reuşit să elimin excesul de 
sare din corpul meu şi să mă vindec (gura şi omoplaţii). 

Cred că duşul cu apă rece este un puternic 
stimulent, care dă dependenţă. Pe măsură ce îl faci, tot 
doreşti să-l repeţi, pentru că după duşul cu apă rece simţi o 
stare de bine şi de optimism. 

După această experienţă nu am mai făcut băi în 
ape sărate. 

Are dreptate părintelui Sebastian Kneip (12) că nu 
este de acord cu băile în ape sărate. 

Apele sărate din bazine pot conţine, pe lângă 
clorura de sodiu şi ioni SO47, proveniţi din sulfați şi ioni 
NO3”, proveniţi din azotaţi, care sunt puternic corozivi. În 
soluţie apoasă şi sarea (NaCl) disociază în ioni de Na* şi 
CI, care pot fi corozivi pentru pielea fină a organismului 
uman. Părintele Sebastian Kneip (12) recomandă fineţe în 
intervenţiile din exterior asupra organismului uman. 

Salvaţi pământul! 


În anul 1970, Alvin Toffler (26) scria: Acesta este 
momentul suprem, hotărâtor din istorie, în care omul fie 
că învinge procesul schimbării, fie dispare, momentul în 
care dintr-o unealtă inconștientă a evoluţiei, el devine fie 
victimă, fie stăpânul ei. 

În următorii 51 de ani (2021-1970) oamenii au 
acționat şi acţionează în continuare ca unelte inconştiente 
ale evoluţiei şi au stricat mediul de viaţă de pe Pământ: au 
consumat oxigenul, au poluat aerul, au schimbat clima în 
defavoarea vieții, şi-au stricat armonia şi şi-au 
dezechilibrat funcţionarea propriului organism, ajungând 
la suferinţe, boli şi dureri. 

Haosul din organizarea societății umane permite 
oricui să facă ce vrea, fără responsabilitate pentru efectele 
acţiunilor sale asupra restului lumii. 

Omul, unealtă inconștientă (Alvin Toffler 27) a 
descoperit focul cu care a ars condiţiile de viaţă de pe 
Pământ. 

Opriţi şi stingeţi focul! 

Opriţi arderea combustibililor fosili: turbă, 
cărbune, petrol, gaze naturale! 

Utilizaţi numai energii nepoluante: energia 
solară, hidraulică, eoliană, hidrotermală, existente 
gratis, pretutindeni! 

Gospodăriţi mediul natural: Pământul, apele şi 
celelalte resurse. 

Dirijaţi responsabil circulaţia naturală a 
energiei, aerului, apei şi a materiei pe Pământ, pe care 
am prezentat-o în cartea Apocalipsa este în derulare de 
Narih Ivone (19). 

Transformaţi omul din tub digestiv cu sex (Pavel 
Coruţ 7 ) în om informat şi responsabil. 

Orice tărăgănare permite sfârşitul civilizaţiei 
actuale (Victor Săhleanu 23). 

Lucrurile nu mai merg de la sine. 

Sunt vinovaţi cei ce ştiu că nu i-au învăţat şi nu 
i-au educat pe ignoranţi. 

Cauza: lipseşte privirea şi grija pentru 
ansamblu. 

Fiecare urmăreşte numai interesul personal. 

Fericirea nu poate fi clădită pe nefericirea 
celorlalţi. 

Hipocrate (citat de J. Valnet28) a spus: singura 
cale pentru o viaţă sănătoasă este posibilitatea asigurării 
pentru fiecare persoană a unei cantități de hrană strict 
necesară şi activitate fizică şi intelectuală. 

Mai târziu recomandarea a fost formulată astfel: 
Daţi fiecăruia după necesități şi luaţi de la fiecare după 

Forma actuală de organizare a societăţii, formată 
dintr-o minoritate bogată şi o majoritate săracă, incultă şi 
înfometată, trebuie schimbată, deoarece a distrus condițiile 
de viaţă de pe Pământ, distrugere dusă până în pragul 
încheierii civilizaţiei. 

Trebuie lucrat pentru: 

- stoparea poluării şi distrugerii mediului natural de 

pe Pământ; 

- asanarea urii şi lăcomiei; 

- instaurarea armoniei cosmice pe Pământ. 

